open-index/open-wikipedia-markdown huggingface dataset:
大藍蝶

**大藍蝶**（參照；學名：）係灰蝶科下嘅一種蝴蝶物種，最出名嘅嘢係佢哋啲毛蟲會寄生响蟻嘅竇裏面。呢種物種廣泛噉分佈喺歐亞大陸多地，喺 1758 年第一次被發現同紀綠低。

大藍蝶曾經喺英倫嗰頭完全絕嗮跡，但打後生態保育工作者成功噉同大藍蝶做再引入，所以喺廿一世紀初嘅英倫可以搵到呢種蝴蝶嘅蹤影。

## 基本外形

大藍蝶嘅毛蟲可以生到去大約 1.3 cm 咁長。

大藍蝶嘅成蟲個樣同第啲蝴蝶大同小異，有兩對翼，身體分頭胸腹三橛。佢哋蟲如其名，兩對翼向外嗰面望落係藍藍哋噉色嘅，不過佢哋啲翼向內嗰面望落幾唔同－係有啲紅紅哋橙橙哋嘅色而且帶黑色斑點嘅。平均嚟講，大藍蝶乸大隻過公些少－據講大藍蝶乸擘開嗮啲翼可以去到成 5.2 cm 咁長，而大藍蝶公擘開嗮啲翼就可以去到成 4.8 cm 咁長。

(MHNT) Phengaris arion - Radawa Poland - male dorsal.jpg |*Phengaris arion* ♂  	
(MHNT) Phengaris arion - Radawa Poland - male ventral.jpg |*Phengaris arion* ♂  △ 


## 生命週期

大藍蝶同第啲蝴蝶一樣，係靠完全變態嘅方式嚟發育嘅，一世蟲會經過蛋、幼蟲、蛹同成蟲四大階段。大藍蝶嘅幼蟲期可以有成 9 個月咁長，條蟲生到夠大就會結蛹，變成成蟲之後佢哋就得返幾個禮拜命，要嗱嗱聲去搵伴侶交配，傳宗接代。

大藍蝶最出名嘅係佢哋有竇寄生嘅行為同埋有能力整蠱蟻：竇寄生係指一隻動物靠第隻動物（同種或者異種都算）嚟養育佢哋嘅幼體；大藍蝶同好多白灰蝶屬物種一樣，會靠第啲昆蟲養佢哋啲幼體；大藍蝶嘅幼蟲望落好似區內啲蟻物種嘅幼蟲，而且仲曉釋放出一陣好似蟻幼蟲噉嘅除，吸引啲蟻將佢哋搬返蟻竇。一返咗竇，條毛蟲就會等啲工蟻餵佢，甚至會捕食佢周圍嗰啲蟻幼蟲；如是者，條毛蟲就會一路食一路生，生到咁上下就會結蛹，變咗成蟲之後隻蝴蝶就會飛去搵伴侶交配。呢種過程**唔**係互利共生－成個過程入面得大藍蝶攞嗮著數，而啲蟻淨係會有損失。

## 睇埋
*工蟻
*寄生

## 註釋

## 引咗

## 拎

* Ants Adopt a Butterfly | BBC Earth.
* The Traumatizing Reality of Being An Ant. *Casual Geographic*.
簡眼

**簡眼**（**simple eye**）係指無脊椎動物當中由單一一塊鏡片組成，冇視網膜嘅眼。
大洋傳媒

**大洋傳媒**（Pacific Time）係澳洲一個華語媒體集團，1994年成立，總部位於墨爾本，旗下有《大洋時報》、《太陽日報》、《大洋地產》、《分類郵報》、澳洲網，大澳網等多個媒體。佢哋旗下嘅報紙被指定為中國大陸多間航空公司喺中澳航線上嘅唯一澳洲本土刊物。

## 同中國共產黨關係
曾經有多個澳洲傳媒同埋研究組織指出，大洋傳媒同中國共產黨關係密切，甚至係中華人民共和國對外宣傳機器嘅一部分。

喺2020年12月，澳洲SBS同《布里斯本時報》就報道，澳洲情報部門分析咗一啲中文傳媒網站同熱門微信公眾號，發現好多都係完全受北京控制同審查，部份更加係由中共直接管理。報道提及嘅中文傳媒或者微信平台公眾號，包括大洋傳媒同埋東南網澳大利亞站、南海傳媒、微悉尼，今日悉尼等。

另外，澳洲策略政策研究所喺2020年12月17號亦都發表報告，揭露澳洲中文傳媒受到中國共產黨嘅影響去審查內容，其中點名提及澳洲大洋傳媒（Australia Pacific Media Group）同埋佢旗下嘅《大洋時報》（Pacific Time），喺澳洲為中國宣傳同埋對澳洲本土作出政治干預。

## 參考


## 出面網頁
*
大絹斑蝶

**大絹斑蝶**（**chestnut tiger**，學名：*Parantica sita*）係蛺蝶科嘅一種蝴蝶。

## 分佈
呢隻蝴蝶大致分佈喺阿富汗、巴基斯坦、印度、尼泊爾、不丹、孟加拉、緬甸、馬來半島、印度尼西亞嘅蘇門答臘島、台灣、朝鮮同日本。

## 特徵
展翅寬80~100 毫米。前翅黑啡色、後翅啡色，有大型嘅青色條狀斑紋。

## 習性

棲習喺中、低海拔山區。每年9月左右產卵，第年4月左右就會羽化成蟲。喺東南亞、中國南部、台灣北部、琉球群島、日本之間會進行長途遷徙。

2011年12月31日，大埔環保會喺香港深水灣發現由日本和歌山縣飛嚟嘅大絹斑蝶，呢隻蝴蝶用咗83日飛越2500公里嘅東海，係除咗帝王斑蝶嘅紀錄之外，全球最遠嘅蝴蝶飛行路線。

## 攷
求偶

**求偶**（）係指一對男女交往並且嘗試發展親密關係嘅過程。廣義化嘅話，呢個詞可以包埋人以外嘅動物當中一公一乸搵對象做伴侶，而呢種現象吸引咗好多動物行為學方面嘅專家研究。

## 動物

喺地球上，稍為複雜啲嘅動物都會有求偶嘅行為。動物有好多方法求偶，例如蟬公會大聲叫嚟吸引啲乸、螢火蟲會發光嚟搵伴侶、好似獨角仙等嘅多種甲蟲嘅公會打交嚟吸引啲乸、孔雀公會開屏嚟吸引啲乸... 呀噉。

呢個過程梗會涉及公同乸雙方揀對象求偶，而公同乸嘅擇偶喜好，會影響邊啲特徵比較有機會傳到去下一代。擇偶喜好嘅呢種影響，就係所謂嘅性選擇。

公要吸引乸，一種簡單嘅方法係送啲「小禮物」畀隻乸：由隻乸嘅角度睇，一隻公可以搵到有價值嘅嘢畀佢，就表示隻公能力有返咁上下；例如喺多種嘅企鵝當中，公成日都會送石仔畀佢哋想追求嘅乸—對呢啲企鵝嚟講，石仔係築巢嘅重要材料，乸收到石仔（尤其係表面平滑嘅石仔）往往會比較有意慾同送禮嗰方交配。呢種情況幾似人類當中男人用各種嘅禮物嚟向女人求愛。

## 人類

喺歐美地區，男女雙方一齊跳舞係求偶嘅一種常見方式，一種常見嘅做法如下：喺舞會上，冇興趣跳舞嘅人一般都會齊齊退後去間舞廳嘅邊緣，畀舞廳中間嗰度空出一笪有返咁上下大嘅空間；想跳舞嘅男士跟住就要行去佢想邀請嘅女士嗰度，問嗰位女士有冇興趣同佢一齊跳（所謂嘅 **May I?**），而如果位女士肯同佢跳，兩個人就會行去舞廳中間跳；一對對共舞嘅男女就會喺舞廳中間起舞。

## 睇埋

*訊號理論
*節奏感

## 引咗
黃鳳琼

**黃鳳琼**，前香港演員，喺2014年移民去加拿大。

## 早年生涯
黃鳳琼係香港演藝學院畢業生，同李婉華、劉雅麗係同班同學，1988年參加無綫《銀河接力大賽》入行。

## 演藝生涯
多年演藝生涯，佢拍攝過數以百計部嘅劇集，但都係做一啲師奶或者北姑嘅閒角。觀眾較深刻作品，包括有《大時代》丁蟹（鄭少秋飾演）嘅走佬老婆，同埋電影《九品芝麻官》中段表哥常威（鄒兆龍飾演）有姦情嘅婉君表妹。

去到2012年，王維基成立香港電視網絡（HKTV）準備進軍免費電視行業，並招兵買馬力邀黃鳳琼加盟，但2013年時任行政長官梁振英聲稱『一籃子』因素否決發牌，最後黃鳳琼放棄佢嘅演藝夢移民。

## 政治立場
黃鳳琼可以被視為支持反修例運動但係無乜參與嘅公眾人士，亦對2012年之後嘅香港政府持負面態度。

喺2020年12月，黃鳳琼接受《香港蘋果日報》訪問，話港視不獲發牌，令佢對政府失望從而希望移民，當時佢亦有出席一啲支持港視嘅活動。另外佢又曾經話，如果佢當時仲喺香港，可能已經『被自殺』。

## 參考


類:香港電視女演員
鳳琼
郎世寧

**郎世寧**（**Giuseppe Castiglione**，）係清朝一個宮廷畫家，本來係一個嚟自意大利嘅耶穌會傳教士。
寄生蠅

**寄生蠅**（**Tachinidae**）係雙翅目下嘅一科昆蟲，可以細分好多種，已知有超過8200個物種，其中超過1300種分佈喺北美洲。
寄生蜂

（）係指膜翅目細腰亞目當中幾科嘅昆蟲。

寄生蜂最出名嘅係會靠寄生嚟生存同繁殖：寄生蜂乸會將蛋生喺第啲節肢動物（寄主）體內，常見嘅寄主有毛蟲、甲蟲同蜘蛛呀噉；啲幼蟲出咗世就會食寄主嘅肉維生；當中有啲物種嘅寄生蜂幼蟲，仲會暫時留住寄主條命，甚至識擾亂寄主嘅神經系統令寄主保護佢哋，寄主要等到啲幼蟲變咗成蟲先會死。

## 睇埋
*膜翅目
*毛蟲

## 攷
眼斑

**眼斑**（**eyespot**）係指某啲動物身上有、望落好似眼噉嘅花紋，好多時可以起到威嚇敵人嘅作用。
多系群

**多系群**（polyphyly）係指一群有多個唔同祖先物種、但因為遺傳上相似而俾人分類做同類嘅生物物種。
社會性

**社會性**（）係動物學上嘅概念。如果話一個物種社會性高，表示個物種啲個體會成日一齊行動，例如狼就傾向成群噉捕獵。

## 睇埋
*真社會性
*社會生物學
*社會組織
落葉植物

**落葉植物**（；）係某啲植物物種有嘅特性。落葉植物喺一年嘅某啲時段（例如係冬天）會落晒啲葉。相對於常綠植物。

## 睇埋
*紅葉
滾石唱片

**滾石唱片**（）係1986年1月28號響臺灣成立嘅一間唱片公司。1993年之後進入香港流行音樂市場，仲包括日本同馬來西亞。大約係2000年代開始，滾石唱片退出咗香港同馬來西亞嘅海外業務。2006年7月1號，臺灣樂團五月天同埋滾石唱片策略長陳勇志合作，成立相信音樂。

## 創辦人
* 段鍾沂（1948年－）
* 段鍾潭（1951年－）

## 睇埋
* 相信音樂

## 出面網頁
* 滾石國際音樂
* 
* 
* 
* 
* ROCK MALL 滾石購物網
* 
* 
* Sprite's Home Page:滾石唱片紀念館
* 滾石唱片出版目錄：1983～1991
* Rock Records - Japan
常綠植物

**常綠植物**（**evergreen plants**）係某啲植物物種有嘅特性。常綠植物嘅葉會維持翠綠，唔似得落葉植物噉，一到冬天或者旱季就落葉。
宮女

**宮女**，又有叫**宮人**，狹義上指服侍皇族嘅女性僕人，廣義上可以包埋妃嬪。僕人性質嘅宮女傳統上負責嘅工作相當多樣化，除咗典型嘅幫手打掃同洗衫之外，有唔少國家或者地區嘅宮女傳統又會（例如）負責用唱歌或者跳舞嚟娛樂皇室成員。
葉綠體

**葉綠體**（，**chloroplast**）係負責做光合作用嘅細胞器，佢含有嘅葉綠素會同太陽進行光合作用。
維管束

**維管束**（**vascular bundle**）係喺維管束植物嘅葉當中負責運送水份同營養嘅管道。葉上面嘅維管束叫**葉脈**。
類囊體

**類囊體**（**thylakoid**）係喺葉綠體同藍藻入面由膜包住嘅空間，係光合作用發生嘅地方。
葉黃素類

**葉黃素類**（**xanthophylls**）係一種自然存在嘅黃色色素，係類胡蘿蔔素（carotenoids）嘅一個主要分支。佢哋嘅名稱源自希臘文「xanthos」（ξανθός），意思係「黃色」，同埋「phyllon」（φύλλον），意思係「葉子」，因為佢哋可以形成在葉綠素色素層析中嘅黃色帶。

葉黃素類有下面嘅特點：

* 分子結構：葉黃素類同類胡蘿蔔素結構相似，但係葉黃素類含有氧原子，而類胡蘿蔔素係純碳氫化合物，唔含氧。佢哋嘅氧含量令葉黃素類比類胡蘿蔔素更極性（分子結構上），所以佢哋會同類胡蘿蔔素喺好多類型嘅層析法中分離開。

* 分佈：葉黃素類喺大部分綠色植物嘅葉入面含量最高，佢哋可以調節光能同處理光合作用中高光照下過量吸收嘅三重氯葉綠素（一種興奮態葉綠素）。而喺動物體內，包括人類，同埋食物中嘅動物產品，葉黃素類都係從食物中嘅植物來源衍生出嚟嘅。例如，雞蛋黃、脂肪同皮膚嘅黃色就係因為攝取咗葉黃素類，主要係葉黃素（lutein）。

3. 保護眼睛：人類眼睛中嘅黃斑嘅黃色係由葉黃素同玉米黃素（zeaxanthin）嘅存在而產生。呢兩種特定嘅葉黃素類需要喺飲食中攝取，先可以存在喺人眼入面。佢哋可以吸收離子化光（藍光同紫外線），保護眼睛。不過，葉黃素類唔會直接參與視覺機制，因為佢哋唔可以轉化為視網膜。

4. 範例化合物：葉黃素類嘅一些例子包括葉黃素、玉米黃素、新黃質（neoxanthin）、紫黃素（violaxanthin）、毛莨黄素（flavoxanthin）、α-同β-隱黃素（cryptoxanthin）等。其中，β-隱黃素係唯一一種已知含有β-離子酮環（beta-ionone ring）嘅葉黃素類，所以係唯一一種對哺乳動物具有前維生素A活性嘅葉黃素類。其他葉黃素類可能會被轉化為視覺活性物質，直接參與視覺活動。

## 知多啲
* Xanthophyll - Wikipedia
* The roles of specific xanthophylls in photoprotection - PubMed
Β-胡蘿蔔素

**β-胡蘿蔔素**（**Beta-carotene**）係一種存在於水果、蔬菜同真菌嘅天然色素，黃色同橙色果蔬嘅顏色就喺呢度嚟。人體可以將 β-胡蘿蔔素轉化為維他命A，喺體內執行同維他命A相同嘅功能。β-胡蘿蔔素可以喺黃色同綠色蔬果吸取到，例如菠菜、紅蘿蔔、芒果、木瓜等等。

## 參考資料
磷酸鹽

**磷酸鹽**（**phosphate**）係指由磷酸出嘅鹽 (化學)鹽，化學式係PO43−，而分子量係94.97。
男性鹹濕演員

**男性鹹濕演員**（、）係指從事鹹濕演出嘅男演員。一般來講，佢哋演出嘅作品除咗鹹濕片之外，仲有各種鹹濕寫真集同電視節目等。

同「男性鹹濕演員」相對，女性嘅鹹濕從業者就叫做「女性鹹濕演員」。
鹹濕演員

**鹹濕演員**係指從事鹹濕演出嘅男性演員或者女性演員。一般來講，佢哋演出嘅作品除咗鹹片之外，仲有各種成人電視節目同寫真集等。

## 睇埋
*男性鹹濕演員
*女性鹹濕演員
豔星

**豔星**意思係以性感形象示人嘅女明星，包括有名嘅女性鹹濕演員。但唔係所有豔星都有演出鹹片或三級片、或作露點演出，有作露點演出嘅都可以叫「脫星」。

## 參考

## 睇埋
* 鹹片演員
* 女性鹹濕演員
* 男性鹹濕演員
崩牙駒

**崩牙駒**（本名**尹國駒**，江湖尊稱**駒哥**，），係澳門商人、澳門國瀛貴賓會老闆，曾經俾傳媒報導形容為澳門最大黑社會組織14K阿頭，呢個身份曾被中國外交部發言人華春瑩公開證實。更被喻為權力大過當時嘅澳門總督，活躍於1990年代澳門主權移交前夕。

## 事件
### 以一帶一路進行非法商業項目
2020年12月，佢被揭發以一帶一路為名，將自己嘅非法賭場計劃，包裝成喺緬甸嘅基建投資項目，並透過同當地軍隊組織合作取得土地等資源，結果佢同名下三間公司畀美國財政部制裁。

## 參考
腐肉

（）喺動物學上係指動物屍體上腐爛嘅肉。有好多動物物種都會專門食腐肉維生，喺生態系統當中扮演咗「將死咗嘅物料循環」呢個重要角色。

## 睇埋
*食腐動物
*捕食
化學防禦

**化學防禦**（**chemical defense**）係指一種生物進化到身體會產生有毒等嘅有害嘅化合物，用嚟阻嚇獵食者。
地盤 (動物學)

喺動物學上，一隻動物嘅**地盤**（）係指嗰隻動物會防衛同埋唔畀第啲個體進入嘅範圍。

如果一個動物物種普遍有呢種行為，噉個物種就算係有**地盤性**（）。
發情期

**發情期**（）係好多哺乳動物嘅乸都有嘅生理週期階段，指隻乸因為荷爾蒙起變化而變得有興趣交配。
更年期

**更年期**（**menopause**）係响某啲動物（包括人）當中有嘅現象，指啲乸一旦過咗某個歲數就唔會再有月經（呢種現象又叫**收經**或者**絕經**），並且永久噉失去生仔嘅能力。
潛伏期

**潛伏期**（**incubation period**）係指一隻病惹到（病原體進入身體）至出現明顯病徵之間嘅時間。
生態型

**生態型**（**ecotype**）係生態學上嘅一個概念。如果話有幾柞生物喺彼此嘅生態型，即係話佢哋屬同一物種，但喺遺傳同生境上彼此分離。
自然系統

《**自然系統**》（**Systema Naturae**）係瑞典植物學家同動物學家林奈（Carl Linnaeus）喺 1758 年出版嘅一本書。
白令陸橋

**白令陸橋**（**Beringia Land Bridge**）係指俄羅斯東部同加拿大西部之間嘅一個區域，喺遠古時代曾經有陸地。
前臼齒

**前臼齒**／**小臼齒**係種哺乳動物嘅牙，生喺犬齒同臼齒之間。

廣東話當中嘅大牙包括臼齒及前臼齒。
種群樽頸

**種群樽頸**（； ）係進化論上嘅概念，指某個種群因為一啲災難事件，短時間內有好多—例如講緊起碼 50 % —嘅個體死亡或者喪失生殖嘅能力，因而令到個種群數目大跌。常見嘅**災難事件**有饑荒、瘟疫或者山火呀噉。

種群樽頸好多時都會搞到一個物種絕種。就算個物種最後數目恢復返，種群樽頸都會搞到佢哋一次過喪失咗好多傳到畀下一代嘅基因，呢點往往會引致個種群基因多樣性下跌，或者加劇基因漂變嘅現象。

種群樽頸屬於進化論嘅概念。

## 動物案例
### 獵豹

獵豹（學名：*Acinonyx jubatus*）被指係佢哋進化史上經歷過種群樽頸。事實表明，好多跡象顯示獵豹嘅基因多樣性唔夠高：獵豹之間好多時就算直接做植皮都唔會引起免疫反應（反映個體之間嘅喺遺傳上唔係爭咁遠），又成日對啲病冇抵抗力；而且獵豹公仲成日出現精子濃度唔夠或者精子畸型等嘅問題；有科學家推測，獵豹喺大約 10,000 年前嘅對上一個冰河時期嗰陣經過咗種群樽頸，加上長時間嘅近親繁殖，搞到佢哋好唔夠基因多樣性。

### 人類
有唔少科學家都有研究喺人類當中發生過嘅種群樽頸。

根據一份 1999 年做嘅研究，大約二百萬年前，直立人（*homo eretus*）啱啱開始出現嗰時，一班南猿之間曾經出現過種群樽頸。

一份2023年喺《科學》期刊出版嘅研究就推算話，80萬年前左右因為極端氣候嘅關係，早期人類遇上咗種群樽頸，由大概10萬人跌到淨低千幾人。即係話，現代人類嘅祖先試過幾近滅種，而且人口數字之後11萬年都冇起色。不過有科學家覺得，海德堡人嘅出現就係源自於呢次種群樽頸，佢哋可能係我哋同尼安德特人嘅共同祖先。

而一份 2005 年嗰陣做嘅研究就話，1492 年打前美洲大陸嘅土著，全部都係嚟自一群喺對上一次冰河時期由亞洲經陸橋行到去美洲嘅人，而呢個古老族群估計得嗰 70 個人咁少，造成美洲土著基因多樣性唔夠。

### 第啲動物
*歐洲野牛（*Bison bonasus*）：據講現存嘅族群源自於一個得 12 隻個體咁少嘅種群。
*美洲野牛（*Bison bison*）：喺 1890 年代，佢哋嘅數量曾少過 1,000 隻。
*華南虎（*Panthera tigris amoyensis*）
*柴犬：喺二戰期間柴犬爭啲完全絕咗種咁滯。

## 睇埋
*人工選擇
*集體絕種

## 註釋

## 引咗

## 拎
*
近親繁殖

**近親繁殖**（**inbreeding**）係指遺傳上接近嘅個體（例如係兩兄妹）交配同生後代。呢種做法生嘅後代好多時都易有遺傳病。

## 睇埋
*種群樽頸
吻突

**吻突**（**rostrum**）喺解剖學上係一柞進化上唔相關嘅構造，泛指頭前方突出嘅口鼻。
第一民族

**第一民族**（，）指傳統上原居加拿大領土，唔係因紐特人，又唔係 Métis 嘅其他所有原住民民族。

## 名
｢第一民族｣ 呢個名係喺1970年代由加拿大原住民自行提出，用嚟取代當時通用嘅 ｢土著｣（Natives）同 ｢印第安人｣（Indians）兩個叫法，原意係指歐洲人未嚟之前佢哋 ｢本來已經｣（first）住咗喺度，而且係多個嘅唔同 ｢民族或者國家｣（nations）。呢個叫法喺1980年代被佢哋嘅全國性組織第一民族大會（）正式採用，1990年代開始全國通用。

原先用開嘅 ｢土著｣ 同 ｢印第安人｣ 之所以有問題，係因為呢啲並唔係佢哋自己嘅用字，所以被認為係將佢哋 ｢被標籤｣。

原文嘅 Nations 有 ｢民族｣ 同 ｢國家｣ 嘅雙重意義，所以原文可以指民族，亦都可以指地方，但係中文嘅「第一民族」只能夠譯出前者。

## 參考
美國本土

**美國本土**（**contiguous United States**）係指美國 48 個地理上相連嘅州份，即係唔包阿拉斯加同夏威夷。
狗疾病一覽

狼同狗可以受多種疾病侵襲。
## 病毒性疾病
狼可以帶多種嘅病毒性疾病（viral disease；由病毒引起嘅病），常見嘅有：
*癲狗病（rabies）：喺俄羅斯、伊拉克、伊朗、阿富汗、同印度等地，狼係癲狗病嘅一個主要帶病動物；一隻惹咗癲狗病嘅狼有 8 至 21 日嘅潛伏期，而發病會令一隻狼情緒變唔穩定、離開所屬嘅狼群、同每日行成 80 公里（50 哩），提升佢惹到其他狼嘅機會率。惹咗癲狗病嘅狼唔驚人，甚至仲會主動攻擊人類，可以搞到惹癲狗病俾人類。
*犬瘟熱（canine distemper）係一種會攻擊神經系統嘅病，對狗嚟講可以致命，但狼好少可會死於犬瘟熱。
*犬細小病毒（canine parvovirus）會引致脫水、電解質不平衡、同敗血病等，對幼狼嚟講可以致命，但成年嘅狼通常都唔會死於呢種病毒。

## 細菌性疾病
狼亦都可以帶有多種嘅細菌性疾病（bacterial disease；由細菌引起嘅病），常見嘅有：
*豬布魯氏菌（*Brucella suis*）係一種主要感染豬嘅細菌，但有唔少豬以外嘅動物都可以惹呢隻菌上身；馴鹿可以惹到豬布魯氏菌，而狼可以由馴鹿身上惹到豬布魯氏菌；成年嘅狼唔會點受呢種菌影響，但狼乸惹到呢隻菌會搞到佢生嘅幼狼惹到，而豬布魯氏菌可以嚴重噉削弱幼狼。
*萊姆病（lyme disease）可以完全噉削弱成年嘅狼，但研究顯示萊姆病好少可會對狼嘅數目有明顯影響。
*鈎端螺旋體病（leptospirosis）可以由受感染嘅獵物或者尿嗰度惹到，會引致發燒、無胃口、嘔吐、貧血、血尿、黃疸、同死亡；喺農場附近住嘅狼零舍容易惹到呢隻病，而噉似乎係因為呢啲狼比較易接觸到牲畜嘅大小便。

## 寄生蟲

狼身體表面同體內都可以有寄生蟲，喺前蘇聯地區嘅狼據講帶有至少 50 種唔同嘅寄生蟲。雖然呢啲寄生蟲多數都唔會對正常嘅狼造成明顯傷害，但如果惹到寄生蟲嘅係本身經已有病或者營養不良嘅個體，寄生蟲就會對隻狼有危險性；而且狼仲有機會會將寄生蟲傳俾第啲動物－狼帶嘅寄生蟲可以傳俾狗，狗跟住有機會將呢啲寄蟲傳俾人，而喺狼會獵食牲畜嘅地區，佢哋仲有機會可以傳啲寄生蟲俾牲畜。

### 體外
有多種節肢動物都會寄生喺狼身體表面，包括跳蝨、蝨乸、同蟎呀噉。當中疥蟎（mange mite；學名：*Sarcoptes scabiei*）對狼造成嘅危害最大，尤其係對幼狼，不過狼（唔似得狐狸）好少會發展出毛囊蟲病（mange）；蝨乸可能會搞到狼唔舒服，但好少可會引致死亡；而蜱（tick）就係對狼危害比較大嘅寄生蟲之一，可以搞到一隻狼惹到萊姆病同落磯山斑點熱（Rocky Mountain spotted fever）－後者係可以致命嘅。

### 體內
常見寄生喺狼體內嘅生物包括：
*原生動物（protozoan）：會寄生喺狼體內嘅原生動物品種數量十隻手指數得嗮。
*犬新包蟲（*Neospora caninum*）：會寄生喺狼體內，而呢點令好多農民擔心－呢種寄生蟲可能會透過狼傳俾牲畜，而帶有呢種寄生蟲嘅牲畜流產嘅機會會提升 3 至 13 倍。
*有多個品種嘅吸蟲綱（alaria）都會惹到狼。呢啲吸蟲通常係興寄生喺嚙齒目、兩棲類、同魚類等細隻嘅脊椎動物身上，而狼將呢啲動物食落肚嗰陣，會惹到呢啲寄生蟲；呢啲寄生蟲多數會住喺狼嘅腸胃或者肝嗰度，由對隻狼冇乜影響以至搞到隻狼個肝有事或者消瘦嘅都有。
*絛蟲綱（tapeworm；*Eucestoda*）喺狼當中好常見，因為呢啲寄生蟲興寄生喺有蹄類、細隻哺乳類、同魚類身上－呢啲動物冚唪唥都係狼成日會食嘅。絛蟲一般都唔會對狼做成乜嘢大傷害，不過呢點視乎啲絛蟲嘅大細同數量以及隻狼本身嘅體質而有異。狼有絛蟲嗰時通常會便秘、有過敏反應、同營養不良。有絛蟲嘅狼好多時屙嘅大便裏面會有絛蟲嘅蛋，而呢啲絛蟲蛋跟手就會流落去地下嘅草嗰度，然後俾啲有蹄類食返落肚，形成一個循環。

## 攷
密芝根上半島

**密芝根上半島**（**Upper Peninsula of Michigan**）係指美國密芝根州兩大陸地塊當中比較高嗰塊。
盧華爾島

**盧華爾島**（**Isle Royale**）係喺美國密芝根州蘇必略湖西北部嘅一個島。"ayl royal"

## 出面網頁
* Satellite Image of Isle Royale from Google
* Norman King Huber, *The geologic story of Isle Royale National Park*, United States Geological Survey Bulletin 1309 (1975)
* Geological history of Isle Royale
* Isle Royal Travel Info
* Isle Royale Shipwrecks ite for planning trips to Isle Royale
* Life on Isle Royale in the 1930's, Dartmouth Professor J. Laurie Snell - deceased
羅穆路斯與雷穆斯

**羅穆路斯與雷穆斯**（**Romulus and Remus**）係羅馬神話當中嘅一對雙胞胎兄弟，相傳佢哋由一隻狼乸湊大，後嚟大個咗建立咗羅馬。
叢林奇譚

《**叢林奇譚**》（**The Jungle Book**）係喺 1894 年出版、到咗廿一世紀都仲相當受歡迎嘅英國故事集。
番木鱉鹼

**番木鱉鹼**（**Strychnine**）係一種有高度毒性、無色、苦味嘅化合物。成日俾人攞嚟做殺蟲劑。
冷凍格

**冷凍格**（**chiller**）係一種機械，能夠由啲液體嗰度攞走熱力，可以用嚟令啲嘢冷卻。
單車鏈

**單車鏈**（**bicycle chain**）係單車嘅一部份，負責將功率由腳踏傳送去個車轆嗰度。
芬里厄

**芬里厄**（）係北歐神話入面嘅一隻妖狼。相傳佢最終會喺諸神黃昏吞噬眾神之父奧丁（Odin）。

## 睇埋
*狼人
石英鐘

**石英鐘**（**quartz clock**）係指用石英結晶調控嘅電子振盪器嚟計時嘅鐘。

## 歷史
石英鐘最早喺1927年發明，而世界上第一款石英手錶原型喺1967年面世，仲參與咗1967年的瑞士納沙泰爾天文台（Neuchâtel Observatory）年度競賽：包括瑞士中心電子製表中心（Centre Electronique Horloger）發明嘅Beta 1原型，同日本精工發明嘅阿斯特隆（Astron）原型（精工從1958年開始從事石英鐘）。1969年12月，日本精工率先推出世界上第一款石英表——阿斯特隆（Astron），標誌住石英革命（quartz revolution）嘅開始。

## 準確度
石英晶體有好高嘅Q值，加上本身固有嘅振動頻率好穩定，所以石英鐘有好高嘅精準度；而家石英鐘嘅頻率穩定度好過10-10。
波動方程

**波動方程**，係指一條關於波嘅方程式。

## 介紹

一般嚟講，波動方程可以寫成 \frac{\partial^2 y}{\partial x^2}=\frac{1}{v^2}\frac{\partial^2 y}{\partial t^2}，有人寫 \frac{\partial^2 y}{\partial x^2}=\frac{1}{c^2}\frac{\partial^2 y}{\partial t^2}。

## 繩嘅波動方程

睇繩嘅振動

## 水嘅波動方程

## 光嘅波動方程
注射器

一個**注射器**（**injector**）係一種系統，用嚟引導高壓力嘅流體，令一股低壓力流體流去更高壓力嘅地方。
外燃機

（）係一種熱引擎，當中負責作功嘅流體由一個外在源頭加熱。相對內燃機。
斯特靈引擎

**斯特靈引擎**（**Stirling engine**）係熱引擎一種，指靠氣體係噉重複喺唔同溫度收縮同擴張嚟將熱能轉化做機械能嘅熱引擎。
燃氣渦輪發動機

**燃氣渦輪發動機**（）係一種內燃機。

## 攷

## 參考
*http://www.gasturbineworld.co.uk/rovergasturbine.html
*https://netl.doe.gov/sites/default/files/gas-turbine-handbook/1-1.pdf
*https://publik.tuwien.ac.at/files/PubDat_240372.pdf
*https://freikolben.ch/en/gas-turbines
*https://www.energy.gov/fecm/how-gas-turbine-power-plants-work
*https://www.monografias.com/trabajos108/estudio-del-efecto-del-aislamiento-termico-turbina-gas/estudio-del-efecto-del-aislamiento-termico-turbina-gas
*https://chemicalengineeringworld.com/gas-turbine-working-and-types/
*https://raigap.livejournal.com/1044444.html
往復式引擎

**往復式引擎**（**reciprocating engine**）係熱引擎一種。用一條或者多條往復噉郁嘅活塞嚟將壓力轉化成旋轉性嘅郁動。
往復運動

**往復運動**（**reciprocating motion**）喺力學上係指反覆式嘅上下（或前後）直線郁動。
真空泵

**真空泵**（**vacuum pump**）係指將氣體分子由一個密封空間抽走、令個空間變成局部真空嘅機械，喺1650年由德國科學家奧托·馮·居里克發明。

## 參考資料
中國在美留學生

**中國在美留學生**一般係指由中國大陸去美國讀書嘅學生，截至2020年8月，喺美國求學嘅中國留學生超過三十六萬人。

## 相關議題
### 學術誠信問題
有部份中國在美留學生，會搵人代為上課、考試、交作業。呢啲行徑已經發展成爲非常成熟嘅產業鏈。

《自由時報》喺2020年12月報道，美國羅格斯大學有一個中國籍學生喺11月中旬車禍死咗，但係教授之後仍然陸續收到佢嘅功課同電郵，事件驚動學校管理層，最後揭發原來個學生生前用咗網上課程代管網站嘅服務。有教授接受訪問嘅時候形容，呢啲網課代管嘅產業鏈已經發展得非常完善，提供「一條龍服務」，學生只要將學校網站帳號密碼交畀業者，就可以喺分數上「保B爭A」。

### 對北京政府立場
有唔少媒體都報導，中國在美留學生喺香港問題同一啲中國同其他國家外交議題上，都展現出高度支持北京政府，甚至會對稍有其他睇法嘅人，作出狙擊，起底等行為。就算有少部分學生認同西方價值觀或者採取同情香港嘅立場，都因為驚畀其它人狙擊而唔敢表態。

喺2017年5月21號馬里蘭大學學院市分校畢業典禮上，中國大陸昆明嘅留學生楊舒平發表畢業演講時，讚揚美國嘅民主同言論自由，呼籲為「民主、自由」嘅清新空氣而奮鬥。雖然佢冇任何貶低中國嘅詞語，但仍然遭到一啲愛國嘅留學生狙擊同起底。

另外，美國加州大學聖地亞哥分校宣佈邀請西藏精神領袖達賴喇嘛訪問之後，當地嘅中國留學生同訪問學者，喺諮詢中國駐當地外交官後，都有強烈嘅反對行動。

喺香港逃犯條例爭議期間，喺波士頓留學嘅香港學生許穎婷（Frances Hui）四月喺校報上發表觀點文章，話自己來自香港唔係中國，結果引嚟好多中國在美國嘅留學生攻擊。許穎婷接受訪問嘅時候就話，當時自己好似俾人監視咁樣。

### 武漢肺炎期間經歷
喺武漢肺炎疫症期間，中美關係緊張。當奴侵政府喺2020年中，因為國家安全理由取消咗3000個同中國軍方軍校有關嘅中國留學生嘅簽證，又拘捕咗一啲申請學生簽證嘅時候隱瞞自己同中國解放軍關係嘅人，有美國參議員甚至建議，美國應該全面禁止中國留學生喺美國學習理工科。有中國在美留學生接受媒體訪問嘅時候就話自己進退維谷，美國嘅環境對佢哋唔友善，中國又減少咗好多國際航班，中國嘅社交媒體又評論佢哋係二世祖，想返中國係萬里投毒。

## 成為統戰工作對象
有啲美國華裔商人同中共關係密切（例如：林建新），呢啲人會進行唔少統戰工作，其中就包括對呢啲留學生提供服務。

## 參考


## 睇埋
* 澳洲中國留學生

類:中國人
類:美國
非可再生能源

**非可再生能源**（**non-renewable resource**）係指恢復速度唔夠快（慢過消耗速度），所以最後會用嗮嘅自然資源。
淺層地基

（）係地基一種，指齋靠次結構嘅牆同埋基層嚟做成棟嘢嘅結構負荷嘅基礎。
襟翼

**襟翼**係一種用嚟裝喺飛機嘅翼上面嘅可活動表面，可以用嚟改變翼剖面嘅弧度，增加機翼可以提供嘅升力。
深層地基

（）係地基一種，指運用打樁（piling；將一條樁打入地底深處）嘅方法，令到成一棟建築物嘅結構負荷傳送到去次結構以下好深嘅地底。呢種地基做法成本比較高、但對於起高層嘅建築物嚟講不可或缺。
圍封系統

（）係指一棟建築物將佢內部同外部空間分隔開嘅結構，例如係牆同天花板等等。
平面圖

**平面圖**（）係圖則一種，描繪棟建築物由上面睇嘅切面結構圖，棟嘢每層樓都會有幅平面圖，描述嗰層有啲乜嘢房以及每間房喺邊個位置。詳細啲嘅平面圖仲會描述埋每間房預想會有啲乜嘢傢俬。

## 睇埋
*3D 投影
公會

**公會**係中世紀至近代歐洲嘅一種組織。每個公會都由某個行業嘅工匠同商人組成，各自負責監控屬佢嗰行嘅歐洲人做嘢同埋組織嗰行嘅貿易。
建築表達

形態嘅**表達**（）係建築學上嘅一個概念，指一個形態嘅表面點樣一齊界定佢嘅形狀同容量。

一個成功噉表達出嚟嘅形態會展示到俾人睇佢嘅各部份以及各部份之間嘅關係，佢嘅表面望落會似分開獨立嘅平面，令觀賞者能夠一眼睇得出佢乜嘢形狀。要表達一個形態有好多方法：一個建築師可以俾棟建築物嘅唔同表面有唔同物料、色水、或者質地；佢又可以用啲樣眼嘅角落頭；佢又可以唔用角落頭，令到相鄰嘅表面之間有空間分隔開；再唔係佢又可以索性用燈光打落去棟嘢度，令到棟嘢唔同表面嘅光暗度唔一樣... 等等。形態表達可以扮演好多用途，其中一種係令到建築物嘅使用者容易喺未行入棟嘢之前就經已大致上估到棟嘢內部空間嘅形狀，並且本能噉曉點樣喺棟嘢內部移動。

## 睇埋
*建築物

## 攷
便亭

**便亭**（**kiosk**）係常見於波斯同印度等地嘅一種建築特色，指一個喺若干面開放嘅亭樓。
拜偶像

**拜偶像**（）係指當一件實際物件（例如雕像）係神噉拜，喺某啲宗教（例如係猶太教）被視為一種罪惡。

## 亞巴郎諸教

雕塑嘅地位喺亞巴郎諸教（Abrahamic religions；包括猶太教、基督教同伊斯蘭教呢三個認同亞巴郎嘅地立嘅宗教）當中係一條好有爭議性嘅問題。簡單噉講，亞巴郎諸教傳統上係堅信一神論，認為宇宙當中除咗上帝之外冇嘢係應該受人崇拜嘅，所以對於拜偶像極之反感，當中伊斯蘭教仲嚴到禁止信徒製作雕像，而伊斯蘭教盛行嘅中東亦都因為噉而喺 8 世紀（大規模改信伊斯蘭教）之後近乎冇嗮雕像藝術。猶太教同基督教相比之下寬鬆啲，當中羅馬天主教對雕像比較包容，一般都俾信徒面向住聖母同聖人嘅雕像祈禱，而猶太教以及新教通常都唔會俾信徒整宗教性質嘅雕像，但一般都容許非宗教性嘅雕像。

## 睇埋
*雕塑
*一神論
## 攷
印度岩雕建築

**印度岩雕建築**（）指喺印度由啲自然存在嘅巨大岩石嗰度雕一棟建築物出嚟嘅做法，係印度建築最出名嘅嘢之一。
祖曼堅尼路

**祖曼堅尼路**（**Joseph Michael Manganiello**，）係美國一位演員。佢喺森溫美執導嘅《蜘蛛俠》裏面飾演而開始佢嘅演藝事業。佢最出名嘅角色係HBO電視劇《》五季裏面飾演狼人。
水利工程

**水利工程**（**hydraulic engineering**）係土木工程嘅一門，專門思考點樣控制水同第啲流體嘅流動。
中產階層

**中產階層**（）係指位於社會中層，唔係特別有錢又唔係特別窮嘅人。

喺現實社會入面，中產人士係指擁有一定程度嘅經濟獨立，例如擁有穩定同相對較高薪酬嘅工作。呢班人對社會發展同穩定起咗好大作用，貧富差距大嗰時佢哋喺社會中間，而畀人忽略，缺乏援助。中產人士通常係指專業人士、資深嘅藍領工作者等。

## 睇埋
*個人理財
*中產返貧
奧斯曼一世

**奧斯曼一世**（**Osman I**；奧斯曼土耳其文：عثمان غازى）（）係鄂圖曼帝國嘅蘇丹同建立者。

## 拎
鄂圖曼土耳其文

**奧斯曼土耳其文**（لسان عثمانى，）係指奧斯曼帝國嘅標準土耳其文，屬於突厥語系。
南禪寺 (五台)

**南禪寺**係山西五台縣陽白鄉一座古佛廟。唐建中三年（公元782年）起，係兩條村村民夾錢起嘅。

## 參考
中古漢語

**中古漢語**係古代嘅漢語，係而家多數漢語族語言（除咗閩語）嘅祖先。

## 中古音

現代漢語好多特點喺中古漢語就已經奠定，如一字一音、無上古漢語可能有嘅子音叢、有辨義作用嘅聲調、音節結構等。字嘅字音即係音節，可以分析成聲母、韻母同聲調。聲母係開頭子音，韻母必須有韻腹（主母音），韻腹前面都可有韻頭（又叫介音），韻腹後面可有韻尾（母音或子音）。

### 聲母

### 韻母

## 睇埋
*粵語
*唐詩
*粵詩
*平仄
*訓讀
*萬葉假名
金閣寺

**鹿苑寺**，又名**金閣寺**，係一座最早完成於1397年（應永四年）嘅日本佛寺，喺京都。

日本文學家三島由紀夫喺1956年就寫過一本同名小說。

類:日本佛寺
有機建築

**有機建築**（**organic architecture**）係建築學上嘅一個諗頭，提倡建築設計應該追求人同大自然之間和諧。

有機建築亦都被睇成係弗蘭克·勞埃德·萊特(Frank Lloyd Wright)成個創作嘅過程。材料、思想、基礎嘅排列原則，喺建築裏面係咁重複咁形成一個整體。有機建築嘅概念唔單係建築同自然環境嘅彼此關係，同時亦都喺將建築睇成一個有機體。成個建築嘅佈局依照一個中心嘅意境同主題。有機建築亦都關注建築裏面嘅每一個元素：由窗、地下、甚至攞嚟填補空間嘅枱，每一個元素都互相緊扣一齊，反映咗自然界裏面共生嘅環境系統。

## 攷
# Bureau for organic architecture - Udo Heimermann
東莞可園

**東莞可園**坐落喺廣東東莞市城西嘅博廈村。係廣東四大名園當中保留得最好嗰個，嶺南園林嘅代表作之一。
環境工程

**環境工程**（**environmental engineering**）係應用科學同工程學嘅方法嚟改善環境（包括空氣、水），進而為人嘅提供對健康有益嘅水、空氣同土壤。
聲音工程

**聲音工程**（**acoustical engineering**）係工程學一門，專門思考有關聲嘅工程設計。
礦業工程

**礦業工程**（；）係指處理同採礦相關嘅問題嘅工程學領域。採礦係指由地底或者地面嘅大岩石等嘅地方攞有用嘅礦物質嘅過程－呢個過程涉及嘅工作包括咗：
*搵出礦物質多嘅地點；
*喺個地點將啲礦物質掘出嚟；
*喺將礦物質攞到手之後，工程師好多時仲需要對呢啲物質做進一步嘅處理先至俾人攞去用；
... 呀噉。喺呢啲工作途中，採礦人員會用到好多唔同種機械，仲有係測量、化工同埋冶金學等方面嘅技術，所以廿一世紀嘅礦業工程係一種相當高技術嘅專業領域，而且有好多礦業工程師仲會做研發，嘗試創造出更加有效率嘅採礦技術。

## 污染
廿一世紀初嘅礦業工程上其中一個最受關注嘅課題係「點樣減低採礦對環境嘅負面影響」：採礦嘅工作會消耗能量，即係要用燃料，而化石燃料嘅使用會排出各種嘅廢氣；而且採礦好多時會釋放有毒嘅物質－例如礦場成日都會有一氧化碳（）同硫化氫（）等嘅毒氣存在，除咗會對採礦人員造成危害之外，呢啲氣體一旦漏咗去礦場以外嘅空間仲會損害周圍嘅環境、因為噉，廿一世紀初嘅礦業工程喺研發新採礦技術嗰陣，其中一樣最關注嘅係就係要減輕呢啲問題，例如係研究採礦用嘅機械有冇得設計到能源效率有咁高得咁高，等呢啲機械運作嗰時釋放嘅有害氣體嘅量少啲。

## 睇埋
*土木工程
*測量
*化工
*冶金學
*金工

## 攷

## 拎
*SME (Society for Mining, Metallurgy and Exploration), publishes the monthly magazine ''Mining Engineering''.
*U.S. Department of Labor:  ''Mining and geological engineers''.
*British Geological Survey Mineral Processing.
古埃及建築

**古埃及建築**係指古埃及嘅建築風格（包括用嚟裝飾建築物嘅雕塑），最出名嘅係金字塔同埋獅身人面像。
熱力工程

**熱力工程**（**thermal engineering**）係工程學一門，研究喺設計機械等嘅嘢嗰陣點樣運用熱力嘅傳播同轉換。
航海工程

**航海工程**（**marine engineering**）係工程學一門，研究船同埋第啲喺海上人造結構嘅設計。
電力工程

**電力工程**（**power engineering**）係工程學一門，研究電功率嘅產生、傳送、分配同使用，例子有發電機嘅設計同埋電力調度嘅自動化等。
無線電工程

**無線電工程**（**radio-frequency engineering**）係工程學一門，研究無線電波相關嘅工程設計。
電訊工程

**電訊工程**（**telecommunications engineering**），又叫**通訊工程**，係工程學一門，研究電訊系統嘅相關工程設計。
生化工程

**生化工程**（**biochemical engineering**）係工程學一門，研究生物化學嘅相關工程設計。
分子工程

**分子工程**（**molecular engineering**）係工程學一門，研究物料同系統嘅分子特性以及相關工程設計。
化學反應工程

**化學反應工程**（**chemical reaction engineering**）係化學工程一門，研究化學反應器相關嘅工程設計。
電動機械學

**電動機械學**（）結合電機工程同機械工程，思考電系統同力學系統之間點樣互動。

## 睇埋
*機械人學
防火工程

**防火工程**（**fire protection engineering**）係工程學一門，研究點樣將工程學上設計嘅物件（機械同建築物等）設計成能夠幫人抵禦火同煙嘅破壞。
資訊工程

**資訊工程**（**information engineering**）係工程學一門，研究控制資訊嘅系統嘅設計。
工程物理學

**工程物理學**（**engineering physics**）係指將物理學上嘅知識應用落去工程學嗰度。
光學工程

**光學工程**（**optical engineering**）係工程學一門，研究光學知識喺工程設計上嘅應用。
保安工程

**保安工程**（**security engineering**）係工程學一門，研究點樣令資訊系統更加安全，冇咁易俾人偷資訊。
衛生工程

**衛生工程**（**sanitary engineering**）係工程學一門，研究同衛生相關嘅工程技術，例如係污水處理相關嘅技術。
Shot (電影)

喺拍戲上，一個 （大致）係指一串（拍起上嚟）無間斷嘅片。例：拍完三秒，再熄機，然後將鏡頭轉去第個景，再拍三十秒，就為止由一個三秒嘅 shot 轉去一個三十秒嘅 shot。

## 睇埋
*劇本
*電腦圖像
教父母

**教父母**（），天主教叫**代父母**，係天主教、東正教同聖公會等嘅大人信徒可以有嘅身分男嘅叫**教父**（**代父**，俗稱**契爺**），女嘅叫**教母**（**代母**，俗稱**契媽**），擔當教子（代仔）或者教女（代女）嘅「代理阿爸或者阿媽」，會見證教子女受洗，並且局部噉成為教子女嘅監護人，仲會喺好多方面幫自己嘅教子教女，例如係教授一啲生活上有用嘅技能。呢種關係就算喺個教子女大個咗之後都仲會維持住。

教父母通常都係教子女之親生父母嘅朋友，各人信仰多數亦都相同，故此樂意按教義幫手照顧個細路。

## 拾遺
英文「godfather／godmother」喺美國後來亦指黑手黨掌門人，此翻譯意義傳入中文，令「教父／教母」衍生出更多用法，例如同「宗師」近義。 喺廣東人嘅社會，港澳地區，尤其是，上契產生嘅關係，似呢度講嘅，多過古時嗰隻。 

## 睇埋
*神仙教母
## 攷
肢體語言

**肢體語言**（）係指用身體行為而唔係語言嚟溝通。肢體語言包括塊面嘅表情、身體姿勢、手勢、眼珠嘅郁動... 等等。肢體語言動物同人類當中都有。

雖然肢體語言係溝通嘅重要組成部分，但大部分都係喺冇意識嘅情況下發生嘅。

## 睇埋
*語言
系統工程

**系統工程**（**system engineering**）係工程學一門，研究複雜系統要點樣設計、以及呢啲系統之間要點樣整合，喺工程學當中屬於比較抽象化嘅研究。
美國芭蕾舞學校

**美國芭蕾舞學校**（**School of American Ballet**）係紐約市一間芭蕾舞學校。紐約市芭蕾舞團係一間喺紐約市林肯表演藝術中心嘅芭蕾舞團。

學校收六歲起嘅學生，十一至十八歲會提供專業職業芭蕾訓練。畢業生好多都加入世界各地嘅頂尖芭蕾舞團；喺美國，就有紐約市芭蕾舞團、美國芭蕾舞劇院、波士頓芭蕾舞團、三藩市芭蕾舞團、邁阿密市芭蕾舞團、太平洋西北芭蕾舞團同候斯頓芭蕾舞團等。

學校喺一九三四年一月二號喺麥迪遜大道六三七號創校，當時有三十二個學生。同年六月，學生就第一次公開演出 。七十五年之後，學校獲時任美國總統奧巴馬頒發國家藝術獎章 。

## 攷

類:紐約市
上海芭蕾舞團

**上海芭蕾舞團**，係上海芭蕾舞表演團體，喺1979年成立。佢嘅前身係上海市舞蹈學校同埋芭蕾舞劇《白毛女》劇組。佢地去過日本、朝鮮、法國、加拿大、美國、印尼、新西蘭、西班牙、新加坡、澳大利亞、香港、澳門、台灣等地演出。
皇家芭蕾舞團

**皇家芭蕾舞團**（）係英國倫敦皇家歌劇院嘅一個芭蕾舞團，係英國五大芭蕾舞團之首，世界最出名嘅芭蕾舞團之一。舞團創立於1931年，1946年成為皇家歌劇院嘅常駐附屬舞團，1956年獲皇家許可狀，自此是為英國國家級嘅芭蕾舞團。
簡單

**簡單**（）係一種特性。一個簡單（複雜性低）嘅系統會部份嘅數量少，唔同部份之間互動都少，所以是但搵兩個部份，佢哋之間嘅互動淨係會受少數因素影響，於是成個系統嘅行為就容易用簡單嘅法則一句講嗮。簡單嘅相反係複雜。
## 睇埋
*複雜
*優雅
*奧坎剃刀
*已解遊戲
漁獲嘅神蹟

**漁獲嘅神蹟**喺《聖經》記載耶穌行過兩次呢個神蹟，第一次記載喺《路加福音》5章1-11節，耶穌呼召門徒之前；第二次記載喺《約翰福音》21章1-14節，耶穌復活之後。

## 聖經譯文

## 概覽
;路加福音
西門彼得、安得烈、雅各同約翰呢四個人喺耶穌受洗之後，跟從佢、做佢嘅門徒；但係而家又返到老本行去捉魚。呢啲人成晚努力打魚，一啲收穫都冇，第二日只好離開船去洗網。嗰陣時，耶穌就企喺革尼撒勒湖邊，吸引相當多嘅群眾，自己上咗西門隻船，並叫佢將船撐開，離岸幾步。耶穌就坐低，喺船上教訓群眾。耶穌講完之後，對西門彼得話：「將船開到水深嘅地方撒網攞魚。」耶穌竟然主動同佢哋一齊捉魚。西門彼得卻以自己嘅打魚經驗提出抗議，話：「老師，我哋成晚勞力，乜嘢都攞唔到。不過我聽你話，我就撒網。」冇幾耐網就裝滿咗魚，佢哋重要請其他船嘅人嚟幫忙，因為船就快沉落去。彼得嗰陣時就跪喺耶穌面前話：「主呀，離開我啦，我係個罪人。」耶穌話：「唔使驚！而家開始，你要得人喇。」回答得非常美妙！喺打魚到嘅神蹟，耶穌啟示咗自己係至高無上嘅。話佢嚟到世上要做嘅工，並需要佢哋幫忙，就係要得人。門徒喺以後嘅人生大海上面，經歷風暴、危險，而得著人嘅時候，佢哋必定諗起昔日耶穌嚟到佢哋中間，同佢哋一齊打魚嘅經歷，向佢哋指出耶穌係主。

;約翰福音
耶穌復活之後，有七個門徒喺加利利。彼得話佢要去捉魚，其他門徒都一齊跟住去。佢哋做嘅似乎唔係一個事先計劃嘅行動，而係即興嘅，所以，佢哋並唔係要重操故業。就快天光嘅時候，耶穌喺海岸上出現，但係門徒認唔出係佢。耶穌問佢哋有冇嘢食，佢哋話冇。耶穌建議佢哋將網撒喺船嘅右邊，果然打滿成網魚。耶穌所愛嘅門徒對彼得話：「係主！」彼得為咗見耶穌，即刻着返件衫跳落水，游水上岸，而其他門徒就坐船。佢哋發現耶穌已經起咗炭火，準備咗魚，重有一啲餅。耶穌叫佢哋將啱啱打到嘅魚拎幾條過嚟，彼得就去攞。個網滿咗大魚，共有一百五十三條。耶穌請佢哋嚟食早飯，並將魚同餅分派畀佢哋。佢哋卻冇一個敢問耶穌係邊個，因為知道係主。

## 參考
獵鹿博弈

**獵鹿博弈**（），又叫**保證博弈**，係博弈論上嘅經典博弈。呢種博弈講到，兩個獵人可以選擇合作獵大隻嘅鹿－高收益但需要合作，或者各自獵兔－低收益但穩陣。假如兩個人齊齊去獵鹿，雙方都會得到高回報，但如果佢哋是但一個轉向去獵兔，單獨走去獵鹿嗰個人就咩都得唔到。

獵鹿博弈其中一個特徵，就係佢有兩個拿殊均衡點：**雙方都選擇合作**同**雙方都選擇獵兔**；兩者都係穩定嘅形勢，而且喺呢兩種情況下，雙方都冇誘因單方面改變策略。

獵鹿博弈嘅模型喺經濟學、政治學同埋動物學上都有用。例如好多動物物種都會成群打獵，而獵鹿博弈嘅概念可以解釋點解佢哋有誘因做呢樣嘢。此外，獵鹿博弈噉嘅形勢，亦都會喺人類社會中出現，被指係合約等社會現象嘅成因。

## 基本個款

想像依家有兩位獵人，佢哋需要做選擇，揀合作捉鹿（高收益但需要合作）定係捉兔仔（低收益但一個人上都搞得掂）。喺最基本嗰款獵鹿博弈當中，兩位獵人冇得溝通，規則唔准佢哋事先夾定去獵鹿定去獵兔，只可以各自做決定：
*假如佢哋咁啱一齊決定去獵**鹿**（），佢哋就齊齊得到大回報。
*假如佢哋一個去獵鹿另一個去獵**兔**（），獵鹿嗰個乜嘢都冇，獵兔嗰個得到中回報。
*假如佢哋咁啱一齊決定去獵兔，佢哋得到小回報（平分咗件中回報）。
呢場博弈嘅其中一個可能報償矩陣如下：

廣義化嘅話，個報償矩陣係噉嘅：

當中 **a > d** 而且 ** a > b > c** 。呢場遊戲有兩個純策略拿殊均衡點：
*雙方合作捕鹿（高風險高收益）。
*雙方各自單獨捕兔（低風險低收益）。
喺呢兩個狀態下，雙方都冇誘因單方面改變策略。

## 現實應用

社科研究採取博弈論觀點嗰陣，成日會攞獵鹿博弈嚟分析合作以及相關嘅行為。無論係人類定係第啲動物，合作行為都可以用獵鹿博弈嘅方式嚟諗。噉係因為好多現實情境都係噉：齊齊合作就最著數，各自為政著數少咗，自己合作對方唔合作就最唔著數。

舉例說明，假設某群灰狼需要合作捉大型獵物（獵鹿）但每隻狼都可以單獨捕捉細隻嘅獵物（獵兔）。佢哋嘅選項有**合作捕鹿**或者**單獨捕兔**，收益如下：
*如果狼群合作，捉到鹿會得到大量嘅肉，夠晒成群狼分享。
*如果得一部分狼合作，有狼選擇去捕兔，合作方可能會失敗咩都捉唔到，而捕兔方就會得到少量嘅肉。
*如果所有狼都自己走去捉兔仔，雖然避免大失敗，但係每隻狼只能夠獲得少量嘅肉。
狼群合作就可以獲得最高收益，但呢點需要所有狼都信任對方並且加入合作行動。如果某些狼唔信任群體選擇自己走去捕兔，就可能導致成場捕鹿行動失敗。

## 容許溝通

喺獵鹿博弈裡便，**事前溝通**可以顯著影響博弈嘅結果。最基本嗰款獵鹿博弈唔容許參與者事先溝通，佢哋一定要做咗選擇之後先會知對方做咗咩選擇。對於博弈者嚟講，佢哋唔知對方會唔會合作，如果自己揀合作而對方唔合作，自己就會損失慘重。但係假如參與者能夠行動前溝通，佢哋就可以事先講定要合作，而假如佢哋信任對方就會更容易協調到合作捕鹿，更願意選擇高收益高風險嘅選項。

事實係，經濟學同政治學等領域嘅研究者，成日都會思考容許溝通嘅獵鹿博弈，用呢個模型嚟解釋點解人類會互相協調做出合作嘅行為。例如（商業同政治上嘅）合同以至人際關係當中嘅合作，都可以用獵鹿博弈嘅方式嚟諗。

## 睇埋
*監犯困境
*多數無知
*社會契約

## 註釋

## 引咗

## 外拎

* 博弈論 101：獵鹿同埋純策略拿殊均衡點，YouTube 呢段短短哋嘅影片，講獵鹿博弈嘅拿殊均衡點。
序貫博弈

**序貫博弈**（**sequential game**），又叫**動態博弈**（**dynamic game**），係博弈論上嘅一個概念。喺一場序貫博弈當中，博弈者要先後做決策，而且後做決策嘅博弈者有能力一定程度上知之前嘅博弈者做咗乜嘢決定（但未必有完全資訊）。
核戰略

**核戰略**（**nuclear strategy**）係指一個國家應對核武嘅策略，同埋生產、使用核武嘅準則同策略。
外交官

**外交官**（**diplomat**）係指一個國家派去第個國家辦理外交事務嘅人員。有時呢啲外交官亦都會從事間諜或者其他情報工作，呢種行爲一般被視爲對駐在國唔友好嘅做法。

## 睇埋
* 外交官衔
* 外交豁免權
* 縱橫家
點擺

《**點擺**》（**Your Place Your Fate**）係香港電視娛樂製作嘅玄學資訊節目，《點相》嘅姊妹作，由英健朗（小占）同玄學師傅皓云做固定主持，利君牙固定演出，2020年12月21號到2021年1月8號逢禮拜一到五22:30-23:00喺ViuTV播。

節目表面係講下各種室內空間嘅風水問題同埋點樣化解，實際上係個搞笑節目，有好多惡搞元素，譬如將外賣送餐平台Foodpanda惡搞做外賣送「法寶」嘅「Goodslinda」（由嗰集嘉賓主持飾演速遞員Linda），又惡搞一啲經典電視廣告同MV。而呢個節目個主題亦都同香港開電視同期節目《搵陣》差唔多，但風格有好大差異，呢個係比較輕鬆搞笑。

## 撞名事件
《點擺》最後一部份，有個惡搞big big shop嘅虛擬購物節目環節，原本叫「ho ho deal」，不過第5集播出嗰陣個名被改成「deal購物」，而第1到4集嘅網上重溫亦一度被抽起，改走咗「ho ho deal」個名先至重新上架，原因係發現「ho ho deal」呢個名同現實一間網購公司撞咗名，所以唔用得。

## 每集一覽

## 節目調動
*2021年1月1號：由於19:00-23:30要轉播《2020年度叱咤樂壇流行榜頒獎典禮》，嗰日節目順延到1月2號禮拜六同一時段播。

## 出面網頁
*ViuTV：點擺

## 電視節目變遷
四分衛

**四分衛**（**quarterback**）係美式足球一個進攻位置，負責喺開波嗰陣由中鋒嗰度接波，並且對進攻作出決策，決定要傳波定跑陣。
跑衛

**跑衛**（**running back**）係美式足球一個進攻位置，負責主導跑陣。喺進行跑陣進攻嗰陣，個跑衛會（通常）由四分衛嗰度接波，然後嘗試用個人速度同敏捷度衝破對手防線。
外接員

**外接員**（**wide receiver**）係美式足球一個進攻位置，負責喺開波嗰陣向對方防線跑，而如果四分衛決定傳波，外接員就要接波。
線鋒

**線鋒**（**lineman**）係美式足球一個位置，負責喺進攻或者防守嗰陣企喺最前排，（進攻嘅話）幫手護住個四分衛同跑衛以及（防守嘅話）嘗試衝過對手線鋒並且擒抱（視乎邊個攞住個波）四分衛或者跑衛。
膠戰

《**膠戰**》（）係香港MakerVille製作嘅遊戲節目，由岑珈其、劉沛蘅、魏浚笙、黃正宜、呂爵安同徐浩昌主持，節目主持會玩下一啲「玩膠」遊戲，定位參考韓國遊戲節目《Running Man》，到依家製作咗四季同埋兩個特備節目。

## 各季節目
*節目第一季由2020年12月21號到2021年1月8號逢禮拜一到五23:00-23:30喺ViuTV播。
*賀年特備節目《**膠戰新春SP**》（**Be ON Game CNY SP**）喺2021年2月12號禮拜五（大年初一）20:30-21:30播。
*節目第二季《**膠戰S2**》（**Be ON Game Season 2**）由2021年10月10號到2022年1月30號逢禮拜日22:30-23:30播。
*特備節目《**膠戰SSP**》（**Be ON Game SSP**）原定喺2022年8月6號禮拜六20:30-22:00播；因MIRROR演唱會意外事故，終安排延期至喺2022年10月8號禮拜六21:35-23:00播。
*節目第三季《**膠戰S3**》（**Be ON Game Season 3**）由2023年7月3號到7月19號逢禮拜一到五21:30—22:30播。
*節目第四季《**膠戰S4**》（**Be ON Game Season 4**）由2025年9月15號到9月29號逢禮拜一到五21:30—22:30播。

## 每集一覽
### 第一季

### 第二季（S2）

### 第三季（S3）

### 第四季（S4）

## 節目調動
;第一季
*2021年1月1號：由於19:00-23:30要轉播《2020年度叱咤樂壇流行榜頒獎典禮》，嗰日節目順延到1月2號禮拜六同一時段播。

## 註

## 出面網頁
*MakerVille - 膠戰
*MakerVille - 膠戰S3
*MakerVille - 膠戰S4
*ViuTV：膠戰
*ViuTV：膠戰新春SP
*ViuTV：膠戰S2
*ViuTV：膠戰SSP
*ViuTV：膠戰S3
*ViuTV：膠戰S4
*ViuTV YouTube Channel：膠戰S3
*
*

## 電視節目變遷
角衛

**角衛**（**cornerback**）係美式足球一個防守位置，負責對付對手嘅外接員：每個角衛會跟住對手嘅其中一個外接員跑，並且喺嗰個外接員要接波嗰陣嘗試阻礙佢。
同步博弈

**同步博弈**（）係博弈論上嘅一個概念。喺一場同步博弈當中，博弈者冚唪唥都要同時間做決策，又或者係先後做決策，但後做決策嘅博弈者冇能力知道喺早過佢做決策嘅博弈者做咗乜嘢決定（所以實際應用上可以當成同時做決策）。
國際貿易

**國際貿易**（；）係指國家之間嘅貿易。

## 博弈分析

國際貿易係一種非零和博弈，涉及咗分工：例如家陣有兩個國家 A 同 B，因為地理同文化等嘅差異，A 比較擅長生產小麥，而 B 比較擅長生產電子架生；原則上，兩個國家可以完全唔同對方做貿易，淨係掛住各自噉生產小麥同電子架生，於是
*A 國生產到 100,000 噸咁多嘅小麥同 10,000 部智能手機，而
*B 國就生產到 50,000 噸咁多嘅小麥同 100,000 部智能手機；
再想像佢哋知道對方喺專長上同自己有異，於是改改個安排，變成各自專門生產自己擅長生產嗰樣產品，再將生產咗出嚟但用唔嗮嗰啲賣俾對方，跟住
*A 國生產 300,000 噸咁多嘅小麥同 0 部智能手機（將本來攞嚟生產智能手機嗰啲資源投放去生產小麥），而
*B 國就生產到 0 噸咁多嘅小麥同 300,000 部智能手機（同一道理）；
最後 A 同 B 加埋有嘅小麥總量（150,000 → 300,000）同智能手機總量（110,000 → 300,000）都高咗－大家齊齊著數咗。由呢個例子可見，喺一場貿易當中，有可能出現一個情況係大家採取嘅行動令到大家都有得益（報償 >0）嘅。

## 註釋

## 睇埋
*貿易
*關稅
*外匯市場

## 攷
禮物經濟

**禮物經濟**（）係經濟體系嘅一種，指啲人以交流禮物嘅方式交流經濟價值。

## 睇埋
*錢
*以物易物
*經濟體系
金條

**金條**（ ）係指整成一條條嘅金。金條嘅價值，取決於其黃金純度同埋質量，而同金幣或者金飾比起嚟，金條通常冇乜點經過加工，所以佢哋嘅買賣價會最接近實質啲金嘅價值。銀行會攞金條嚟做儲備，儲起啲價值。

## 買法

金條同金幣唔一定好貴。例如睇吓二零二零年代初香港恆生銀行嘅金產品嘅話，有恆生個撈稿喺上邊嘅 1 金衡制安士（1 金衡制安士等如 31.10 g 左右）金條值成萬幾文港紙一條，但比較平嗰啲產品，例如係得 1 至 5 g 咁重嘅金條，只係花費 500 至 3,000 文港紙就可以買得到 —平均嚟講，同期香港打工人士嘅月入大約係三萬零港紙左右，所以一般打工人士都可以買得起。

## 投資
喺二零二零年代初，金條同金幣係廣受歡迎嘅黃金投資方法。投資者可以去銀行或者金舖等嘅地方買金條或金幣。揸住金條同金幣等嘅實體黃金有好多好處：唔少人都覺得持有啲金令佢哋有安心感；不過持有實體黃金都有弊處，最主要嘅問題在於要擔心保安，因而要同啲金買保險，呢啲嘢可以幾撈絞。

## 睇埋
*黃金投資
*足金金猴
*元寶

## 引咗

## 拎
金幣

**金幣**（ ）顧名思義係指用金造嘅銀仔。自古以嚟，金幣就成日都畀人攞嚟做貨幣嘅一部份，而到咗廿一世紀初，啲人時常都會買金幣，作為一種投資：金幣升值潛力可以好高，尤其係一啲限量版、發行預咗畀人攞去收藏嘅金幣；呢啲金幣經常會畀人攞去炒，買咗返嚟分分鐘可以用高過買價幾倍嘅價放返出去，例如美國金鷹幣就係噉。

## 投資用

金幣係黃金投資其中一種最常見嘅形式：自從人類文明早期開始，黃金一路都係一種有價值嘅資產，成日畀人攞嚟做通貨；黃金嘅一種重要特徵係本身就有價值，唔似得銀紙噉—銀紙有價值係源於啲人信個經濟體，一旦啲人對個經濟體喪失信心，例如政府亂咁印銀紙，銀紙就可能會突然間冇晒價值；相比之下，金可以用嚟造首飾同埋電子元件等嘅物品，所以永遠都梗會或多或少有啲價值；除此之外，金又有個好處，就係市場流通度夠晒高，可以話放就放，唔似得例如房地產噉吓吓都要搞一排（例如約時間睇樓）先至放得到。而啲人要買黃金做投資，其中一種最常見嘅方法就係去銀行等嘅地方購買金幣。

不過，買金幣都有小心提防假嘢。一般認為，防範假金最簡單嘅方法，係淨係幫襯規模同名氣都有返咁上下嘅交易商：呢啲交易商往往有嚴格嘅基準檢驗自己買賣嘅金幣；而且喺正常情況下，交易商唔想假金搞到啲人對黃金失去信心—啲人對金失去信心唔肯買金，黃金交易商冇著數；因此，呢啲交易商有能力亦有誘因想確保自己啲金係真嘅。

## 攞嚟儲

儲銀仔顧名思義就係指緊一個人走去收集各種嘅銀仔。儲銀仔可以係純嗜好，亦可以係儲嚟預咗攞去炒賣嘅。儲開銀仔嘅人，基本上實會收集金幣，尤其係一啲限量版或者有紀念價值嘅金幣，佢哋仲會好擏惜自己啲收藏品，務求想自己啲收藏品  住喺最佳狀態。

有歷史意義嘅金幣可以好有價值：有唔少金幣都有特製嘅圖案，紀念緊某啲歷史大事或者人物，啲人要賣走手上嘅紀念金幣嗰陣好多時都賺大錢—佢哋嗰個賣價可以係「熔咗個金幣啲金值嗰個價」嘅 1.8 倍咁多；而根據紀錄，喺 2021 年嘅美國有人攞咗一個出自 1933 年嘅雙鷹幣去拍賣，最後以 1,890 萬美金咁高嘅價成交，成為咗當時全美國最值錢嘅金幣。

## 簡史

金幣呢家嘢，喺公元前嘅時代已經存在。考古學家掘過公元前 6 世紀利底亞嘅文物—利底亞係西亞嘅一個古國，位置大致相當於現代嘅土耳其西部。當時嘅利底亞人已經有喺度用金幣，佢哋會用琥珀金（一種自然形成嘅金銀混合物；當中銀嘅含量最少有 20%）嚟整銀仔，可以算係原始嘅金幣

東亞嘅金幣歷史都好久遠。早喺春秋戰國時代（西曆約莫公元前 770 年至 403 年）晚期，楚國已經有楚金版呢樣嘢。楚金版係一塊塊板或者餅噉形、刻咗啲文字喺上邊嘅金，用嚟做通貨，而且含金量仲非常之咁高—研究估計話，一塊楚金版有九成以上嘅重量都係金。證據顯示，當時嘅中國有廣泛噉使用楚金版—考古學家有喺湖北、湖南、安徽、陝西、河南、山東同江蘇等咁多唔同地方掘到楚金版。

## 睇埋
*硬幣貶值
*市場流通度
*朱古力金幣
*銀幣、銅幣同白金幣

## 引述

## 外拎

* 買金賣金全攻略💛黃金世一【黃金｜投資教學】，用粵語講解買金幣同金條。
* 點樣投資黃金，世界黃金協會，依篇文有提到金幣。
* 最啱用嚟做投資嘅金幣，黃金投資百科
工業化

**工業化**（）係人類社會由前工業（累積資本速度慢嘅農業畜牧業經濟）去到工業狀態嘅社會同經濟改變過程。

## 相關領域
*經濟學
*工程學

## 相關嘅文
*自動化
面額

**面額**（**denomination**）係指印喺銀仔或者銀紙表面嘅一個數字，用嚟表示個銀仔或者張銀紙值幾多錢。

## 睇埋
*面值
金礦

**金礦**（ | ）係指有金掘嘅採礦地點。

## 開採

開採金礦係一盤大生意：從事金礦業嘅企業會運用地質學等領域嘅知識，搜尋有金礦藏嘅地方，搵到之後仲會估計吓笪地方有幾多金礦藏（可行度研究）。做咗採礦作業郁手掘咗啲金出嚟之後，佢哋就要用各種嘅化學技術將啲金由（唔純淨，夾咗好多雜質喺入面嘅）礦石嗰度抽取出嚟，最後先至得出可以攞去用嘅金。
## 睇埋
*黃金投資
*矮人

## 引咗
津巴布韋元

**津巴布韋元**（）曾經係非洲南部國家津巴布韋（Zimbabwe）嘅通貨，1980 年開始發行並取代羅德西亞元，2009 年因長時間大幅貶值而被廢除，之後津巴布韋改用美金等外幣做交易。

## 歷史
津巴布韋元曾經係津巴布韋嘅貨幣，但因為政府管理不善，搞到津巴布韋國內由 1990 年代尾開始就有極嚴重嘅通脹，啲錢變到愈嚟愈冇價值，而啲貨品同服務嘅價錢係噉升，搞到政府要係噉印大啲面額嘅銀紙，打後仲出咗驚世嘅面額 100 萬億文嘅銀紙。

最後喺 2009 年 4 月，津巴布韋政府索性停用津巴布韋元改用美元做貨幣，單嘢先至收到科。自從嗰陣之後，津巴布韋元喺經濟學界間唔中就俾人攞嚟做「失敗貨幣」嘅例子。

## 睇埋
*通脹；津巴布韋元成日畀人攞嚟做呢種現象（尤其係惡性通脹）嘅經典例子。
*錢
## 攷
象徵性領袖

**象徵性領袖**（**figurehead**）係指啲有名無實嘅領袖。例子有現代嘅聯合王國：廿一世紀初嘅聯合王國係行君主立憲制嘅，即係話好似英女王噉嘅君主喺個國家嘅經濟同軍事等方面冇話事權（冇計劃同動員嘅能力），呢啲實權喺嗮英國首相手上，但係英國王室成員依然間唔中就會出嚟演講激勵英國嘅民眾－喺一定程度上依然扮演住領袖嘅功能。
自然實驗

**自然實驗**（）係實驗做法嘅一種，常見於社科研究。指個實驗操作係由研究者以外嘅力量所施加嘅，例如係一個經濟學實驗，研究自然災難造成嘅經濟影響。
## 概論

正常嚟講，一場實驗嘅操作係由研究者施加嘅，不過想像家陣有位經濟學家想研究「天災對經濟增長有咩影響」，佢冇得話「搵成幾百萬人入實驗室，再施加一場天災，睇吓啲人嘅生產能力會點變化」，於是佢就改變用自然實驗嘅做法，即係搵兩個經濟體返嚟：
*經濟體 A 啱啱受咗場天災；
*經濟體 B 咩天災都冇，而且喺各方面（人口同實驗前嘅 GDP 呀噉）同經濟體 A 相約；
然後研究者就觀察 A 同 B 跟住落嚟啲經濟指標變化嘅規律有咩差異；喺呢場實驗入面，天災係一個 IV，而啲經濟指標就係 DV，假設兩個經濟體真係喺各方面都相約，經濟體 A 跟住落嚟同經濟體 B 嘅差異應該主要係源自個 IV 嘅；不過同一般嘅實驗室實驗唔同嘅係，呢件 IV 操作係「自然」發生（唔係由研究者施加）嘅。自然實驗常見於一啲專研究大規模現象嘅領域－好似係經濟學、社會學、地理學、考古學、地質學同生態學呀噉，噉係因為好似好多社會現象又或者係地殼變動呢啲咁大規模嘅現象，通常都好難喺實驗室裏面模擬。

## 爭議

喺廿一世紀初嘅科學上，自然實驗仲係有一定嘅爭議性：一方面，自然實驗唔係喺（高度受控嘅）實驗室入面做嘅，所以冇咁受控，成日會引起「呢場自然實驗嘅結果係咪俾啲唔受控制嘅因素干擾咗」噉嘅問題；不過另一方面，對於好多研究者嚟講，自然實驗係唯一行得通嘅實驗做法，例如想像一位生態學家想研究水災對一笪（閒閒哋成座城市咁大嘅）地方嘅生態系統有咩影響，佢可以試吓喺實驗室入面攞個水族缸裝住啲生物，睇吓「突然間有大量嘅水湧入個缸裏面」會點影響個缸入面啲生物，不過噉就會引起個疑問：

於是就引起

噉嘅問題；第啲領域入面都會有「實驗室入面嘅現象，喺規模上細過想研究嗰樣現象咁多，噉由實驗室得出嘅結果，係咪真係適用喺現實情況度？」噉嘅疑問。因為噉，對好多經濟學家同社會學家（仲有係第啲領域當中研究大規模現象嘅研究者）嚟講，實驗室實驗完全冇說服力，自然實驗係研究佢哋想研究嘅現象嘅唯一方法。
## 睇埋
*實驗
*實驗設計

## 攷
鬼魅山房 (電影)

《**鬼魅山房**》（*Silent Hill*）係一部2006年嘅心理恐怖電影，由做導演，佢同、一齊編劇，改編科樂美嘅1999年遊戲《》。主演係、辛般、、、、、、Jodelle Ferland。

續集係《鬼魅山房2》，2012年10月26號上映。

## 演員
*  飾演 Rose Da Silva
* 辛般 飾演 Christopher Da Silva
*  飾演 Cybil Bennett
* Jodelle Ferland 飾演 Alessa Gillespie
** Lorry Ayers 飾演 成年嘅Alessa Gillespie
*  飾演 Dahlia Gillespie
*  飾演 Christabella
*  飾演 Officer Thomas Gucci
*  飾演 Anna
卓寧泰坦

**卓寧泰坦**（**Channing Tatum**，本名叫Channing Matthew Tatum，）係一名美國演員、監製同舞者。佢第一次演出嘅電影係《》（2005年）。
眼之魅

《**眼之魅**》係中國歌手周峰出嘅第二張錄音室唱碟。喺1984年1月1號由文志唱片發行。

## 簡介
呢張唱碟收錄咗12隻歌。

## 曲目

## 參考
鬼魅山房2

《**鬼魅山房2**》（*Silent Hill: Revelation*，又或者叫*Silent Hill: Revelation 3D*）係一部2012年嘅心理恐怖電影，由做導演同編劇，套片係2006年《鬼魅山房》嘅續集，而且係改編科樂美嘅恐怖生存遊戲《》。主演係、、、、、辛般、、。

## 演員
*  飾演 
*  飾演 Vincent Smith
* 辛般 飾演 Harry Mason / Christopher Da Silva
*  飾演 Claudia Wolf
*  飾演 Leonard Wolf
*  飾演 Douglas Cartland
衝上雲霄大選

《**衝上雲霄大選**》，係香港無綫電視舉辦嘅競賽活動，喺2020年12月26號喺新界將軍澳電視廣播城一號錄影廠舉行。參賽者都係前航空從業員。

呢套劇被安排喺2020年12月26號禮拜六20:30－23:00喺翡翠台現場直播，被外界認為係同另一電視台ViuTV嘅皇牌節目《全民造星III總決賽》正面對撼。

雖然節目名用咗「衝上雲霄」四字，但同《衝上雲霄》電視劇同埋同名電影無關係。

## 參賽者

## 獎
*冠軍：1號 麥大力
*亞軍：3號 盛勁為
*季軍：11號 陸煥恆
*才藝大獎：7號 楊銘熙

## 攷
退稅

**退稅**（**tax refund**）係指政府將啲稅退返俾市民。噉做通常係因為嗰位市民唔覺意俾多咗稅。有陣時，政府又會想市民多啲錢使而退稅。
市場趨勢

**市場趨勢**（）係指一個市場入面價格嘅移動趨勢，當中
***牛市**（）指價格趨向升－「好似牛隻角噉向上指」；而
***熊市**（）指價格趨向跌－「好似隻熊掌噉一嘢𢫏落嚟」。
***牛皮市**（）指價格趨平－「唔上唔落，好似牛皮咁堅韌」。
呢幾個詞語喺金融市場當中零舍常用。

## 睇埋
*投資
*投降點

## 引咗
貨幣量說

**貨幣量說**（**quantity theory of money**）係貨幣理論上嘅一個模型，預測錢供應嘅增長率上升會提高通脹。
擠提

**擠提**（**bank run**）係指好多人突然走去銀行提款。

## 原理
銀行接受客戶存款嘅時候，實際上係銀行向客戶借錢，屬於債務嘅一種。

而銀行接受存款之後，唔會單純咁將客戶嘅錢放喺個夾萬到保管，而係會將呢啲錢放出去做貸款、或者投資，以賺取當中嘅利息。所以銀行入面擁有嘅即刻攞得出嚟嘅錢並唔等於接受咗嘅存款總額。

因此，當大量存款客戶喺短時間內要求提款嘅時候，銀行未必夠錢支付呢啲提款金額。

呢個時候銀行等於無力償還債務，即係破產，呢種單純由存款引發嘅破產事件就係**擠提**。

## 攷
理性預期

**理性預期**（）係某啲經濟模型會做嘅假設，指「人喺估預期嗰陣係理性嘅」。
完全競爭

**完全競爭**（**perfect competition**）係市場形式一種。喺一個具有完全競爭嘅市場當中，冇任何一個買家或者賣家能力勁到能夠單方面噉控制一個產品嘅價格－每一個個體買家同賣家都有份講價，掌控市場嘅力能係平均噉分佈嘅。但係呢個好多時只不過係為咗理論分析上嘅方便而做嘅理想化：喺現實世界當中，市場多數都係達唔到完全競爭呢樣特性嘅。
供應定律

**供應定律**（）係一條經濟學上嘅定律，假設其他因素（例如生產成本）不變，一件貨品服務嘅價格愈高，啲生產者賣佢就愈會賺到錢，就愈會肯生產佢。

## 睇埋
*需求定律
資訊不對稱

**資訊不對稱**（**information asymmetry**）係經濟學上嘅現象。指個市場裏面某啲人手上嘅資訊明顯豐富過其他人手上嘅，例如喺一個股票市場入面，如果某個賣家知嘅資訊多過某啲買家，佢就可能會為咗自己嘅利益而呃啲買家買佢手上一隻佢知會跌嘅股票。呢種情況會搞到啲買家本嚟可以投資落去有建設性嘅嘢度嘅錢冇咗，造成市場達唔到最高嘅效率。
自然壟斷

**自然壟斷**（**natural monopoly**）係經濟學上嘅現象。指因為加入一個產業需要龐大嘅成本同第啲阻止外界加入生產嘅因素，搞到個市場得一個賣家，而個賣家唔使同第啲賣家競爭之餘，仲可以單方面操控價格（相比之下，如果個市場有多個賣家，噉一個賣家加價之前起碼要考慮自己會唔會因為競爭對手唔加價而冇咗啲客），造成市場達唔到最高嘅效率。
共用品

**共用品**（**public goods**）係經濟學上嘅現象。指社會大眾普遍都有得使用嘅貨品服務，例如係街燈噉。呢啲貨品服務好多時係唔使俾錢都可以用到嘅（即係話價格好低），好少可會有政府以外嘅人自願噉供應佢哋，所以呢啲貨品服務好多時都會有短缺嘅情況。
規模經濟

微觀經濟學裡便講嘅**規模經濟**（參見 ）係指企業因為其經營規模擴張而獲得嘅成本優勢，通常以每單位成本出到幾多產出嚟衡量。產出嘅單位成本下降，企業就可以進一步擴充規模，亦即係喺降低成本嘅同時增加產量。規模經濟之所以形成，可以係源自科技、組織以至對市場嘅控制等嘅因素。

## 基本概念

## 主要成因

## 歷史案例

## 睇埋
*流水作業
*可擴縮度
*報酬遞減

## 引述
信託

**信託**（；）喺法律上係指一個人為咗某個人或者某班人嘅利益將自己嘅財產交俾一個第三者。

## 睇埋
*個人理財時不時會用到信託金保障屋企人嘅生活。
純利

**純利**（**net profit**）係指一間企業做生意得到嘅錢減成個過程當中使咗嘅成本。
摩擦性失業

**摩擦性失業**（**frictional unemployment**）係失業嘅一種，例如一個工人辭職去搵第份工，就算個經濟體冇職位太少嘅問題，佢喺開始搵工到搵到嗰段時間都算係處於暫時失業嘅狀態。
公共選擇理論

**公共選擇理論**（**public choice theory**）係將經濟學上嘅理論應用落去政治學上，類似微觀經濟學噉研究公共事業啲活動，譬如（設想係）自私嘅選民、政客、同生意佬之間嘅啲互動。
重商主義

**重商主義**（**mercantilism**）係 16 至 18 世紀嘅歐洲盛行嘅一套經濟政策理論，重商主義主張，一個國家嘅財富主要係由金同銀嘅累積主宰嘅，而領土唔夠金銀礦藏嘅國家只能夠靠同外國做買賣先可以得到金銀，因為噉，重商主義主張國家應該入口平價嘅物料嚟整貨品，並且用出口嘅方法嚟得到金銀。
重農主義

**重農主義**（**physiocracy**）係 18 世紀嘅法國思想家同作家諗出嘅經濟學思想，將經濟體視為收入同產出嘅循環，相信只有農業能夠確實噉靠生產創造盈餘，所以指出農業係所有財富嘅基礎，因為噉，重農主義者反對重商主義者所提倡嗰種重視製造業同貿易嘅政策方針，亦都對稅收政策要點定先可以令財富最大化有所著墨。
價值理論

**價值理論**（）係社科上嘅理論，旨在分析人類個體重視啲乜同埋點解重視呢啲嘢。

## 睇埋
*語言重振
資本論

《**資本論**》（*Das Kapital*）係德國猶太人政經學者馬克思（Karl Marx）寫嘅一本書。
勞動力

**勞動力**（）又叫**勞動人口**（），係經濟學上對可以被僱傭（勞動）潛力嘅社會人群（人口）講法。
最低工資

**最低工資**（**minimum wage**）係指立法制定人工最低一定要喺某個數。

## 爭議
有分析認為，最低工資會減低工作需求，減少職位量，長遠嚟講只會導致更加多嘅長期失業。亦都有專家認為，最低工資對中小企業嘅傷害實際上比大企業多好多。

## 攷
階級鬥爭

**階級鬥爭**（**class struggle**）係指有錢人同窮人因為爭嘢而起嘅經濟同政治角力。
資源分配

**資源分配**（；）係指分配資源嘅做法，喺經濟學上係一個大課題。

## 睇埋
*經濟學
*戰略遊戲
交易成本

**交易成本**（）喺經濟學上係指參與交易所用嘅成本。
## 基礎

交易成本呢家嘢好常見：
*去超市買餸（超市同個人之間嘅交易）要求個人嘥時間行去超市、
*國際貿易當中涉及嘅交易要求買賣雙方用貨船等嘅方式送貨，而途中佢哋起碼經已要揼本建造同維修貨船。
... 呀噉。經濟學家相當睇重分析交易成本對經濟決策嘅影響。
## 睇埋
*機會成本
*相對優勢
*國際貿易

## 攷
創業

**創業**（）係指一個人肯冒住風險搞一盤生意，當中「冒風險」意思係指搞呢盤生意嘅人（創業者）要－
*孭最大嘅責任（蝕錢佢要孭）；
*同時成功嘅話佢又會享受最多嘅成果（賺到嘅利潤主要歸佢）。
現實嘅經驗表明，創業係創新嘅一大來源：本質上，創新就係要試行一啲前人未試過嘅諗頭，所以梗會有風險，尤其係大嘅創新好多時都會挑戰一啲固有嘅諗法而初頭唔俾人睇好；同時大間嘅企業成日都唔肯博，想一味淨係靠持續型創新討好股東－有高風險大諗頭嘅人，就往往焗住要揼低手上份工或者做緊嘅嘢，自己搞生意創業。

例如係 Facebook 嘅創辦人朱克伯格（Mark Zuckerberg）就係一個出名嘅創業家，佢後生嗰陣喺哈佛大學讀讀吓書絕學走去搞生意，搞生意嘅中途佢喺間企業裏面擔當咗領導嘅角色，而且佢唔似得一般嘅管理者噉淨係收人工幫手管啲員工，而係以佢間企業賺到嘅利潤做佢嘅入息主要來源，仲會帶領間公司做嘅研發，最後搞出咗 Facebook 做埋億萬富翁。

創業呢家嘢唔易做－創業有好多都係失敗收場，成功嘅創業家需要有返咁上下聰明，能夠諗出有潛力嘅諗頭；而且仲要有超乎常人嘅動機捱得住「盤新生意乜都要自己搞」嘅重大壓力，又要有一定嘅魅力能夠有效噉向人推廣自己嘅產品。因為噉，有唔少管理方面嘅工作者都會對喬布斯等嘅創業家做個案研究，想知有冇方法可以參考佢哋嘅成功，嚟得知點先可以成功噉創業。

## 睇埋
*管理
*創新

## 參攷
自由化

**自由化**（**liberalization**）係指減少政府對經濟嘅干預嘅過程。

## 自由化同私有化
雖然經濟自由化通常同民營化有關，但係佢哋係幾唔同嘅兩個過程。比如歐洲聯盟自由化咗熿氣同電力市場，建立咗一個競爭系統，但係有啲歐洲嘅能源公司龍頭，例如法國電力公司（EDF）同Vattenfall（一間瑞典電力公司），仍然係一部份或者完全屬於政府嘅。

自由化同民營化公共服務可能造成寡頭壟斷，即係俾少數大公司控制，特別係喺資本成本或者沉沒成本高嘅行業，例如供水、煤氣、電力等等。喺有啲情況底下，至少喺市場嘅一部份當中（例如零售市場），佢哋可以一直合法壟斷。

自由化，加上民營化同穩定化係華盛頓共識體系處理經濟轉型嘅三位一體策略。而由阿根廷創造同使用嘅一套華盛頓共識政策就係自由化嘅一個例子。
淨出口

**淨出口**（**net export** / **balance of trade**）係國際經濟學上嘅一個概念，指一段時間內一個國家嘅出口嘅錢價值同入口嘅之間嘅差異。
數理經濟學

**數理經濟學**（**mathematical economics**）係經濟學嘅一個子領域，專門思考點樣用數學模型嚟模擬經濟學上研究嘅現象。
資本累積

**資本累積**（**capital accumulation**）係指一個人出於想要自己利益而慢慢累積資本嘅過程。
資本市場

**資本市場**（**capital market**）係金融市場嘅一部分，包括咗所有關係到供應同需求長期資本嘅機構同交易。
無形之手

（）係由經濟學之父亞當史密夫（Adam Smith）提出嘅一個概念。

無形之手簡單講係噉：個體人類正路會係為咗自己利益而作出經濟決策，但**佢哋嘅自私行為好多時會無意中引致一啲對社會整體嚟講有利嘅效果**，就彷彿好似佢哋俾隻無形嘅手帶引緊噉樣，例：一個生意人為咗自己賺錢搞生意，搞得成功，佢自己賺到錢（佢自己著數）之餘又為自己身處嗰個城市創造工作職位（其他人都跟住有著數）。

對經濟政策嘅爭詏好多時就係圍繞住「無形之手有幾勁」－覺得無形之手唔夠勁嘅人，往往會覺得政府有必要介入經濟事務，所以會支持政府出手干預市場。

## 睇埋
*經濟模型
*理性選擇理論
*複雜系統
## 攷
政府預算

**政府預算**（**government budget**）係由政府準備嘅文件，講明政府來年預期嘅稅收同埋開支。
私有化

**私有化**（**privatization**）一詞有兩個意思。其一可以指將國有企業嘅所有權轉俾私人，即係**民營化**；其二可以係指將上市公司嘅股份冚唪唥賣嗮俾一個投資者，令一間公眾公司（Public Company）轉變成私人公司（Private Company）。
自由放任

**自由放任**（）係經濟體一種，指私人個體或者團體之間嘅交易完全或者近乎完全冇政府干預。
盎格魯-撒遜模式

**盎格魯-撒遜模式**（**Anglo-Saxon model**）係經濟體一種，盛行於英國同美國等盎格魯-撒遜國家，特徵包括低水平嘅政府干預同稅，而公共服務量又少，通常會有強烈嘅私有財產意識。
無政府資本主義

**無政府資本主義**（**Anarcho-capitalism**）係經濟體一種，主張應該完全清除中央化嘅政府，改用一個由私人代理同自由市場處理嘅私人財產系統。

## 睇埋
*自由主義
*無政府主義
*古典自由主義
*自由市場
*自由意志主義
*稅賦反抗

## 出面網頁
* 无政府资本主义 FAQ
混合經濟

**混合經濟**（**mixed economy**）係經濟體一種，指混合唔同經濟體系嘅元素嘅經濟體。所以，事實上根本冇對混合經濟嘅單一定義。資本主義國家裏面嘅混合經濟一般係指市場機構同政府干預相結合嘅經濟制度，呢一種係以私有制為基礎嘅經濟運行體制。以中國為首嘅社會主義國家裏面嘅混合經濟一般係講混合所有制經濟，被認為係一種以社會主義作為基本嘅經濟制度。
米露迪

{{藝人
| 姓名 = 米露迪
| 類型 = 女演員
| 圖片 = Melodyma.png
| 圖片尺寸 = 
| 圖片簡介 = 
| 羅馬拼音 = Ma Wan Yee
| 英文名 = Melody Ma
| 原名 = 馬韻怡
| 花名 = 米媽、阿媽
| 國籍 = 
| 出生日期 = 
| 出生地點 = 
| 職業 = 演員、主播、作家
| 語言 = 粵語、英文、國語 (大中華地區)
| 教育程度 = 香港理工大學
| 出道地點 = 
| 活躍年代 = 2016年到依家
| 經紀公司 = ViuTV / MakerVille
| 代表作品 = 著作《生米煮成熟米》
}}

**米露迪**（；），本名**馬韻怡**，花名**米媽**，係香港女演員，2016年出道。曾經係網上影片製作平台啱Channel成員，亦係MakerVille旗下合約藝員。

## 簡歷
米露迪2016年開始演出影視作品，亦曾經參與舞台劇演出。2018年，推出個人圖文集《生米煮成熟米》，訴說人生故事。2020年萬聖節，曾Cosplay日本漫畫《殺戮都市》角色。2021年3月，參加ViuTV真人騷選美節目《最後一屆口罩小姐選舉》，代號「肥腰」，入圍最後八強，並於網上投票奪得第一名，最終總分得第四名。選後佢加入ViuTV（2022年分拆出MakerVille）做合約藝員。

## 演出作品
### 劇集（ViuTV）

### 電視節目主持（ViuTV）

### 電視節目演出（ViuTV）

### 網劇 / 微電影 / 短片

### MV

## 舞台表演

## 書籍著作

## 註釋

## 參考

## 出面網頁
*
*
* MakerVille - 米露迪
人類遷徙

**人類遷徙**（）涉及人喺一個地方遷徙到另一個地方，目的係永久或者暫時噉定居喺新嘅位置同地理區域。呢種遷徙成日發生喺由一個國家到另一個國家，但亦都有可能係內部遷徙。

## 拎

* 1911 Encyclopædia Britannica article
* iom.int International Organisation for Migration
雀鳥遷徙

**雀鳥遷徙**（）係定期嘅季節性活動，通常喺繁殖和冬天嗰陣沿飛道向南同向北移動。好多種雀鳥都會遷徙。遷徙喺捕食同死亡方面付上咗高昂嘅代價，包括人類嘅捕獵，並且主要係由糧食供應促使嘅。
鋁土礦

**鋁土礦**（英文：Bauxite，）係種有鋁嘅礦物，主要成分有Al(OH)3、軟水鋁石、硬水鋁石，同埋針鐵礦、赤鐵礦、石英等等。

## 產域
鋁土礦冇過度集中喺某啲區域生產，而係遍佈世界各地，不過好難喺普通嘅岩石裏面攞到，所以含量比較多嘅鋁土礦，就變成咗製造鋁嘅主要原料。鋁土礦一般喺海盆地同湖盆地以沉積嘅方式開採，亦都可以藏喺玄武岩或者其它岩石嘅風化殼裏面。
赤鐵礦

**赤鐵礦**（英文：Hematite，），係氧化鐵嘅主要礦物形式，喺多種岩石中出現，化學式Fe2O3。除咗煉鋼鐵外，佢亦都可以做工業紅色顏料。

## 拎

*MineralData.org
平衡力

**平衡力**喺生物力學上係指「維持一嚿嘢（例如係自己嘅身體）嘅重力線（由重心畫嘅垂直線）同地面垂直」嘅能力。好多運動同舞蹈都好考平衡力，例如芭蕾舞喺呢方面就好出名。

## 睇埋
*旋轉舞步
䒐䒏

**䒐䒏**（，Dysphoria），俗寫**懞掙**、**毷氉**、**忟憎**、**憫憎**、**𤷪𤺧**、**𢛴憎**、**蠻倀**，係種情緒，形容人神色、面色唔好，或者心情好差。當人有麻煩而又解決唔到嗰陣就會容易出現呢種情緒，嚴重嗰陣甚至會發脾氣。

## 註
阿郎的故事

《**阿郎的故事**》（），臺灣叫做《**再見阿郎**》或者《**又見阿郎**》，係1989年由杜琪峯執導嘅電影，周潤發、張艾嘉、黃坤玄同吳孟達主演，羅大佑、魯世傑配樂，主題曲、插曲分別由許冠傑（粵語版主題曲《阿郎戀曲》）、羅大佑（國語版主題曲《戀曲1990》、國語版片尾曲《你的樣子》）同李健達（粵語版片尾曲《也許不易》）演唱。周潤發憑呢段片攞到當年香港電影金像獎嘅最佳男主角。

## 劇情簡介
有錢人家嘅女波波唔理屋企人嘅反對，嫁畀同佢身份有唔同嘅電單車手阿郎。不過結婚之後發現阿郎沉迷賽車，根本唔理佢，甚至喺佢個仔出世之前，阿郎因為非法賽車撞死警員而坐監。波波阿媽於是串通醫生假稱BB已經死咗，將佢呃去美國遠離香港。而阿郎放監之後為以前嘅行為覺得好後悔，於是喺孤兒院接返波仔，兩個相依為命。

十年之後，已經有未婚夫嘅波波返香港做生意，先知道個仔重未死，打算得到阿郎同意，帶個仔去美國。阿郎雖然好愛錫波仔，但係為咗個仔生活得更好，借啲意令到波仔誤會自己，自願同佢重深愛嘅波波離開。就喺波波同佢阿媽兩個離開香港前一日，唔理年紀同身體狀況參加賽車嘅阿郎，喺就快贏比賽嗰陣，因舊病復發而車禍身亡……

## 演員表

## 出面網頁
*
*
*
*
*
*
*
*

類:港產片
傻豹

《**傻豹**》（），臺灣叫做《**頑皮豹**》，中國大陸叫做《**粉紅豹**》，係一個動畫角色，1960~1970年代曾經推出多部電視動畫作品。冇對白但有非常幽默嘅劇情，重有悠揚嘅背景音樂，當時好受歡迎。

## 簡介
傻豹最初只係喺1963年嘅真人電影《烏龍幫辦》片頭度出現，估唔到大受好評。無心插柳嘅創作人弗里茲·弗里倫，喺第二年製作一段長達七分鐘、片名為《The Pink Phink》嘅動畫短片，自此之後，呢個動畫角色就用「Pink Panther」呢個名。

1964年4月11號首次以電影形式出現，係一部偵探電影，由華納兄弟電影出身嘅大衛·迪帕達設計。

傻豹不唔止為《烏龍幫辦》系列嘅真人電影開花結葉，更跳出獨當大樑，贏得1965年奧斯卡最佳動畫短片大獎。於是福瑞茲·弗里倫同大衛·迪帕達另外製作咗一系列傻豹嘅卡通，加上亨利·曼西尼（Henry Mancini）朗朗上口嘅「The Pink Panther Theme」旋律，立即風靡全球，共推出咗32部卡通影集。

## 特徵
*最鍾意嘅顏色：粉紅色
*最驚嘅嘢：狗
*最敏感嘅嘢：花同樹葉（傻豹嘅鼻一聞到就會打乞嚏）

## 音樂
主題音樂已經被納入為英國皇家音樂學院聯合委員會同倫敦聖三一學院嘅銅管樂器考試曲目。

## 參考

## 出面網頁
* Pink Panther Mania : All the Cool Pink Panther Stuff is Here
故事的角色

《**故事的角色**》（）係臺灣歌手王傑嘅第一張粵語專輯，呢張專輯喺1989年2月28號開始由香港華納唱片發行。成隻碟共收咗11首歌曲，由音樂人郭小霖、李壽全監製；之後王傑亦都憑住收錄喺無綫劇集《義不容情》嘅主題曲《一生何求》同插曲《幾分傷心幾分痴》響香港紅咗；而且呢張唱片仲賣出咗二十幾萬張。

呢張專輯入面有好多經典歌曲均打進當地音樂排行榜，譬如《一無所有》、《酒醉酒醒》、《可能》、《故事的角色》，而且《可能》同《幾分傷心幾分癡》均入圍該年《勁歌金曲》季選。

## 背景同發行
1988年，王傑喺臺灣、星加坡同埋馬來西亞嘅唱片銷售均獲得巨大成功後，飛碟唱片計劃將王傑嘅市場擴展到香港。喺香港，當時飛碟唱片嘅母公司華納唱片曾召開多次股東會，強調會簽下王傑，仲幫手為王傑製作佢嘅第一張粵語專輯。經過多番考慮之後，華納高層黃柏高同何哲圖決定響年中將《忘了你忘了我》推出後即刻安排佢錄低呢張唱片，而且同上張國語碟《是否我真的一無所有》合併作單一項目。呢張專輯喺臺灣製作，之後香港無綫電視節目《歡樂今宵》亦安排採訪；同年10月先將《可能》（《安妮》粵語版）派台，兩個月之後繼續派台同林憶蓮合唱嘅《還有》，跟住落嚟就係同名歌曲。由於呢張專輯未出版之前嘅兩首單曲《可能》、《故事的角色》便已同時打進香港電台中文歌曲龍虎榜冠、亞軍，專輯出版之後仲連續24週保持住全港中文唱片銷量榜十大之內（其中有16週高踞銷量榜三甲之內），加上TVB重頭劇《義不容情》播映也推高銷量，首推後2週便大賣16萬張（三白金），累計銷量5白金，以新人來說可謂史無前例，華納唱片公司亦特登頒發白金唱片給予肯定。

何哲圖多年以後接受無綫電視音樂節目《我們的音樂時代》表示，1988年《義不容情》拍攝嘅時候，原本監製韋家輝已揀咗其他歌手演唱劇集歌曲；不過經Herman協調之後先至將王傑嘅《幾分傷心幾分痴》納入《義不容情》嘅插曲。結果呢張唱片錄得三白金，打破樂壇新人首張專輯嘅銷量。另外《惦記這一些》嘅粵語版《一生何求》本來都交返俾王傑，不過Herman考慮咗陳百強嘅意見後將呢首歌曲交給佢全權負責，仲安排潘偉源填詞。陳百強回歸華納唱片之後，期間潘偉源亦都按照韋家輝嘅要求，將「偏加重我苦憂」改為「觸不到已跑開」，隻歌收錄喺陳百強嘅《一生何求》大碟。

## 創作同錄製
王傑喺呢張專輯入面參與咗四首歌曲嘅詞曲創作，編曲方面即係由臺灣音樂人陳志遠負責，而且全碟歌曲都係國語舊作重新填詞翻唱。

## 獎項
1989年6月，王傑憑住呢張專輯得咗香港國際唱片業協會第十一屆金唱片頒獎典禮同埋白金唱片獎。喺1989年由無綫電視勁歌金曲季選嘅第一季金曲同第二季金曲分別係《可能》、《幾分傷心幾分痴》兩首歌。

## 曲目

## 發行歷史

## 攷

## 出面網頁
*王傑 - 故事的角色 - Discogs
*王傑 - 故事的角色 - MOOV
甲苯

**甲苯**，化學式C7H8，係一種有機化合物，佢冇顔色，有芳香嘅氣味，燒渠時出黃色。渠屬於芳香烴嘅一種。

## 製備
1844年，法國化學家Henri Etienne Sainte-Claire Deville乾餾吐魯香，整出甲苯。而家主要有以下幾種方法製備甲苯：

* 裂解石油整正庚烷出來，然後氧化渠，先變做甲基環己烷，之後再氧化變成甲苯。
* 環庚三烯經過光化學的過程直接變成甲苯

仲有，喺二戰嘅時候，因爲石油好唔夠用，所以德國試過用苯、甲醇等整甲苯，但係會有乙烯等副產物。

## 化學性質
甲苯同苯嘅性質差唔多，都會發生親電取代、自由基反應等。

佢會被高錳酸鉀等氧化劑氧化，出苯甲酸。

會同濃硝酸反應（濃硫酸係催化劑），渠叫做硝化反應，係親電芳香取代反應嘅一種。喺攝氏30度，主要產生鄰硝基甲苯或者對硝基甲苯。甲基係烷基，算係鄰、對位定位基，所以以上反應入面新加嘅硝基會加到甲苯嘅甲基嘅鄰或者對位嗰個碳上。但如果加熱渠，就會出三硝基甲苯（TNT）。
賞花杏仁露

**賞花杏仁露**（），係一個喺香港逃犯條例爭議期間出現嘅潮語，係「上返行人路」（）嘅諧音。當時香港警察會經常性對記者大叫「上返行人路」，從而就衍生咗賞花杏仁露呢個諧音。

## 文化影響
* 網絡歌手晴天林喺2020年1月推出歌曲《賞花杏仁露》，改編謝霆鋒嘅歌曲《非走不可》，諷刺香港警察同黑社會勾結，辱罵前線記者係黑記等執法問題 。
*本地金屬樂隊慘慘豬主音阿Bob喺2019年10月宣布推出企劃「六歌仙」入面首張專輯《望月有感》，當中就包括咗一曲賞花杏仁露，MV 亦都諷刺警察執法嘅問題。
* 有啲黃色經濟圈入面嘅餐廳或者外賣公司，都喺餐廳命名佢哋嘅杏仁露做「賞花杏仁露」。例如喺中共剝奪多名溫和民主派立法會議員資格事件，民主派總辭抗議之後，公民黨嘅譚文豪就開設咗餐廳『一日三餐』，並且義賣咗唔少賞花杏仁露，唔扣除成本全數捐畀612人道支援基金。

## 參考
阿索的故事

《**阿索的故事**》（）係套2020年上畫嘅香港電影，由葉念琛執導，王菀之、姜皓文、梁漢文、蔡潔、林盛斌、邵音音、文雪兒、袁富華、夏韶聲同唐詩詠主演。電影用女巴士司機做主軸，係繼2004年亞洲電視劇集《八號巴士站站情》之後出現類似題材嘅香港影視作品。

## 演員一覽
### 主要演員
*王菀之 飾 蔣九索（阿索、Suki）
*姜皓文 飾 李振民
*梁漢文 飾 陳志高
*蔡潔 飾 琪琪
*林盛斌 飾 斌哥
*邵音音 飾 金枝
*文雪兒 飾 玉珍
*袁富華 飾 大飛哥
*夏韶聲 飾 蔣勝強
*唐詩詠 飾 阿寶
### 其他演員
*梁釗峰 飾 阿倫
*吳崇銘 飾 阿達
*莊思敏 飾 Janet	
*莊思明 飾 Lisa	
*孫慧雪 飾 Amy
*林秀怡 飾 Maggie
*戴耀明 飾 酒店經理	
*陳婉衡 飾 巴士公司職員	
*盧峻峯 飾 阿權	
*麥芷誼 飾 唱碟舖職員	
*謝可逸 飾 大舊	
*馮奕森 飾 阿基	
*鄧智堅 飾 家輝	
*楊詩敏 飾 阿敏	
*李楓 飾 祥嫂	
*岑珈其 飾 外賣仔	
*林小美 飾 外賣仔女友	
*蘇偉泉 飾 九仔	
*陳欣妍 飾 細鳳	
*蔡家杰 飾 「陳三益」店員	
*陳展安 飾 阿強	
*曹英發 飾 鄧伯	
*路芙 飾 巴士車長	
*黃國華 飾 律師	
*莫穎彤 飾 護士
*方力申 飾 方四萬
張進翹

**張進翹**（，），係香港男歌手同演員，2015年出道。2020年佢參加ViuTV主辦嘅《全民造星III》比賽，賽前被視為其中一位熱門，最終廿強止步。

## 演出
### 電影
*2015年：《雛妓》 飾 甘浩賢個仔（成年）
*2017年：《香港大師》 飾 陳浩東
*2021年：《梅艷芳》 飾 黃家駒
*2022年：《緣路山旮旯》 飾 張進翹

### 電視劇（香港電視網絡）
*2015年：《開腦儆探》 飾 程天朗

### 電視劇（ViuTV）
*2019年：《理想國—春日裏的溫妮莎》 飾 李喬
*2023年：《殺手廢J》 飾 Green（後生）

### 電視節目（ViuTV）
*2020年：《全民造星III》參賽者
*2020年：《2020 ViuTV 金Bear圍威喂 派獎典禮》嘉賓
*2021年：《囝囝女女730》主持
*2022年：《粉絲福利署》第5集嘉賓
*2022年：《對比時尚 2022 時裝元宇宙》主持
*2022年：《男女自然觀察學會》 第15集嘉賓
*2023年：《Fashion Killer》 第10-11集嘉賓
*2023年：《我想身體健康》第15集嘉賓
*2024年：《造星唔造星？》第47集嘉賓

## 出面網頁
*
戴鎧霖

**戴鎧霖**（)，2025年正式出道之樂壇新人，以其獨特的國際背景與音樂實力開啟演藝新篇章。

擁有中印荷蘭混血背景，出生於美國加州，自紐約回流至亞洲發展。早年通過第一屆《亞洲星光大道》踏入演藝界，並於2020年在《全民造星III》中躋身40強，期間積累豐富舞台經驗及影視演出經歷。

2025年成立個人音樂廠牌 Vela Nova Studio，並與泰國知名音樂公司 Spicy Disc 達成戰略合作，以雙城發展模式同步推進在香港與泰國的音樂事業。出道首支單曲《靜默曲張》及其泰文版《อย่างน้อยเคยได้รักกัน》展現其跨越語言界限的音樂實力，隨後推出的《In Your Vibe》更將同時發行廣東話與泰文雙版本。憑藉其多元文化背景與成熟的音樂製作，JAC DAI 正以全新姿態在華語及東南亞樂壇嶄露頭角，成為2025年最值得期待的新晉歌手之一。 

*2020年：《全民造星III》參賽者
*2021年：《囝囝女女730》造星囝女

### 電視節目（[[亞洲電視]]）
*2009年：《》參賽者

### [[電影]]
*2021年：《假冒女團》

## 出面網頁
*
陳宗澤

**陳宗澤**（，），綽號**CY**，用過藝名**陳澤言**，係香港男歌手。2020年佢參加ViuTV主辦嘅《全民造星III》比賽，因為佢喺團體賽表現唔理想，選情一路被睇淡，但佢喺廿強淘汰賽嘅個人對決入面，表現力壓熱門參賽者江宏基，以爆冷姿態入圍十強，最後攞第八名。2022年佢用返原名陳宗澤正式出道。

## 演出
### 電視節目（ViuTV）
*2020年：《全民造星III》參賽者
*2020年：《轉機 ON AIR》第27集嘉賓
*2021年：《囝囝女女730》造星囝女（第99集之前）；主持（第102集開始）
### 電影
*2022年：《阿媽有咗第二個》飾 Tim
*2026年：《電競女孩》 飾 Login

## 參考

## 出面網頁
*
鍾諾言

**鍾諾言**（，藝名：NY，）係香港男藝人，2020年參加ViuTV主辦嘅《全民造星III》比賽，入圍十強。2021年參加HMVOD嘅《Loser Reborn 敗者重生戰》，晉身總決賽，獲節目邀請去韓國LionHeart Entertainment受訓。

## 簡歷
中學就讀大圍五育中學。

2015年加入EchoDanceHK。

2018年去過韓國經紀公司Starship Entertainment受訓。

2018年報名參加ViuTV主辦嘅《全民造星》第一季，入圍初賽99強。

2019年參加《創造營2019》，排名92。

2020年參加《全民造星III》，並進入十強。

## 演出
### 電視節目（ViuTV）
*2018年：《Good Night Show 全民造星》參賽者
*2020年：《全民造星III》參賽者
*2020年：《轉機 ON AIR》第21集嘉賓
*2021年：《囝囝女女730》主持
*2021年：《YOLO的練習曲》

### 電視節目（其他）
*2019年：《創造營2019》參賽者
* 2021年：《Loser Reborn敗者重生戰》參賽者

## 參考

## 出面網頁
*
*鍾諾言嘅Twitch
*鍾諾言嘅Youtube
Pet Pet當家

《**Pet Pet當家**》（）係套2016年美國電腦動畫片，Chris Renaud執導。

## 拎

* 
* 
* 
*
早期人類遷徙

**早期人類遷徙**係指人屬物種各個祖先群體，離開原有嘅棲息地非洲，往其他陸地遷徙，最後除咗南極洲之外，喺全球各地聚居嘅過程。是基於現存嘅化石、文物、遺跡、DNA、同語言（用於存活物種智人）做出嘅推論。

## 攷

## 睇埋
*人類遷徙
情深說話在廚房

《**情深說話在廚房**》（ ）係香港電視娛樂製作嘅訪談節目，2020年12月5號到12月26號逢禮拜六20:00-20:30喺ViuTV播出。節目介紹食肆廚房唔同崗位嘅職安健資訊。

## 每集一覽

## 出面網頁
*ViuTV：情深說話在廚房
文化研究

**文化研究**（）係一個社科領域，研究文化嘅產生同傳播。

## 參考
*若丁·薩達，《文化研究介紹》（第二版），Totem Books，ISBN 1840460741
執屋

《**執屋**》（）係香港電視娛樂製作嘅真人騷節目，由英健朗同王頌茵主持，2020年12月6號到2021年1月31號逢禮拜日20:00-20:30喺ViuTV播出。節目主持化身「雜物諮詢師」，每集幫一個家庭執乾淨間屋。

## 每集一覽

## 節目調動
*2020年12月27號：由於19:30-20:30播《2020 香港大事回顧》，嗰日暫停播映。

## 出面網頁
*ViuTV：執屋

## 電視節目變遷
陳兆榮

**陳兆榮**（，Chan Siu Wing，）係香港籃球員，喺香港出世，而家香港男子籃球代表隊嘅成員。

## 拎
*香港籃球總會網頁 
*ABL官網球員註冊資料
歐陽維江

**歐陽維江**（，**Au Yeung Wai Kong**，）係香港籃球員，喺香港出世，而家香港男子籃球代表隊嘅成員。

## 拎
*香港籃球總會網
通識教育

**通識教育**（英語：Liberal Education），有兩層意義；一係指通先之教育；二係指全人教育。通識教育作為近代開始普及嘅學科，佢嘅概念可以追溯到先秦時代嘅六藝教育思想，喺西方就可以追溯到古希臘時期嘅博雅教育意念。

近代高等學校中嘅通識教育思想其實係源自於19世紀，當時有唔少歐美學者覺現代大學嘅學術分科太過專門、知識被嚴重割裂，於是整咗通識教育，目的係培養學生獨立思考、同對唔同學科都有所認識，以至可以將唔同嘅知識融會貫通，最終目的係培養出完全、完整嘅人。20世紀之後，通識教育已經廣泛成為歐美大學嘅一項必修科目。
香港男子籃球代表隊

**香港男子籃球代表隊**（）係代表香港參加比賽嘅籃球隊。

## 成員一覽
*連浩駿 
*歐陽維江
*劉子禮 
*蔡再懃  
*惠龍兒 
*梁兆華
*李琪
*陳兆榮 
*徐遠成
*蕭鍵勳 
*劉凱濤 
*葉耀邦
*黃子謙
*鄧志恆
*胡卓斌

## 拎
*香港籃球代表隊隊員
岑寧兒

**岑寧兒**（，，）係香港唱作人，代表作品有歌《追光者》。佢阿爸阿媽係製作人岑建勳同佢前妻劉天蘭，重有個同父異母嘅細妹岑寧童。

## 專輯
# 4-6pm
# 2/2
# 
# Live at Blue Note Beijing
# Nothing is Under Control
# Bedtime Story
# Home is...

## 出面網頁

* 岑寧兒官方網站 
*
陳木勝

**陳木勝**（，英文：**Benny Chan**，），係個香港電影導演、監製同編劇，代表作品有《衝鋒隊怒火街頭》、《雙雄》、《新警察故事》、《保持通話》同《掃毒》。

## 作品一覽

## 拎

* 
* 
* 
* 
* 
*
葉偉信

**葉偉信**（，英文：**Wilson Yip**，），係個香港電影導演，代表作品有《旺角風雲》、《葉問》。

## 作品一覽
### 導演
*1995年 《夜半1點鐘》
*1995年 《迷姦犯》
*1996年 《旺角風雲》
*1997年 《迴轉壽屍》
*1997年 《誤人子弟》
*1998年 《生化壽屍》
*1999年 《爆裂刑警》
*2000年 《朱麗葉與梁山伯》
*2000年 《神偷次世代》
*2001年 《2002》
*2002年 《乾柴烈火》
*2002年 《五個嚇鬼的少年》
*2004年 《大城小事》
*2004年 《小白龍情海翻波》
*2005年 《殺破狼》
*2006年 《龍虎門》
*2007年 《導火綫》
*2008年 《葉問》
*2009年 《葉問2》
*2011年 《倩女幽魂》
*2011年 《開心魔法》
*2015年 《衝上雲霄》
*2016年 《葉問3》
*2017年 《殺破狼·貪狼》
*2019年 《葉問4》

### 執行導演
*1994年 《青春火花》
*1996年 《鬼劇院之驚青艷女郎》

### 第二組導演
*2001年 《4X100 水著份子》

### 副導演
*1987年 《心跳一百》
*1988年 《肥貓流浪記》
*1989年 《瀟酒先生》
*1990年 《瘦虎肥龍》
*1991年 《正紅旗下》
*1992年 《花貨》
*1993年 《一九四九之劫後英雄傳》
*1994年 《新天龍八部之天山童姥》

## 拎
*  
*
*
陳可辛

**陳可辛**（，英文：**Chan Ho-sun**，），係個香港電影導演、監製同編劇，代表作品有《甜蜜蜜》、《金枝玉葉》、《七月與安生》。

## 作品一覽

## 部分公職

* 中國電影家協會理事

## 拎

* 
* 
* 
* 
*
港產片一覽 (1980年-1989年)

呢版列咗1980年代嗰陣上畫嘅港產片。
----
__NOTOC__
1980年 1981年 1982年 1983年 1984年 1985年 1986年 1987年 1988年 1989年
## 1980年
1月
*洪文定三破白蓮教
*瘋螳螂
*蛇形醉步
*第三類打鬥
*師爸
*出錯綽頭發錯財
2月
*師弟出馬
*瘋狂大老千
*摩登土佬
*徐老虎與白寡婦
*插翅難飛
3月
*乾隆皇與三姑娘
*連環大鬥法
*隻手遮天
*萬人斬
4月
*夜車
*怨婦淫娃瘋殺手
*壞小子
*碟仙
*少林與武當
*踢竇
*地獄無門
5月
*惡爺
*金手指
*懲罰
*撞到正
*背叛師門
6月
*扮嘢
*碧水寒山奪命金
*通天小子紅槍客
*有料到
*懵佬大賊傻偵探
7月
*情俠追風劍
*邪
*錢作怪
*錫哂你
*白髮魔女傳
*英雄無淚
8月
*鹹魚番生
*名劍
*鐵旗門
*兵來賊擋
*少林搭棚大師
9月
*大殺四方
*江湖檔案
*孖寶闖八關
*連城訣
10月
*喝采
*請帖
*少林英雄
*阿福與土佬
*殺手壕
11月
*識英雄重英雄
*不夜城
*邪鬥串
*飛狐外傳
*破戒大師
*打蛇
*山狗
12月
*第一類型危險
*無翼蝙蝠
*邪鬥邪
*滑稽時代
*鬼打鬼

## 1981年
1月
*文仔的肥皂泡
*長輩
*邊緣人
*灰靈
*叻女正傳
*大控訴
*摩登保鑣
*魔劍俠情
2月
*歡樂神仙窩
*IQ爆棚
*南北獅王
*線人
*徐老虎與白寡婦
3月
*執法者
*勇者無懼
*碧血劍
*死亡塔
4月
*粉骷髏
*鬼域
*大毛見小毛
*公子嬌
*不准掉頭
*飛屍
*胡越的故事
*千王鬥千霸
5月
*錢搵錢
*叉手
*老鼠街
6月
*屍妖
*阿燦當差
*流氓千王
*交叉零蛋
*踩綫
7月
*忌廉溝鮮奶
*鬼馬智多星
*龍虎小英雄
*書劍恩仇錄
*龍咁威
8月
*單程路
*追女仔
*武館
*失業生
*炮彈飛車
9月
*千門八將
*阿燦有難
*蠱
*舞廳
10月
*螳螂醉八拳
*血鸚鵡
*辛亥雙十
*膽搏膽
*凶蠍
*陸小鳳之決戰前後
*衝鋒車
11月
*凶榜
*射鵰英雄傳第三集
*無毒不丈夫
*黑蜥蜴
12月
*紅粉動江湖
*千王鬥千后
*再生人
*打雀英雄傳
*敗家仔

## 1982年
1月
*沖霄樓
*俏皮女學生
*最佳拍檔
*龍少爺
*十八般武藝
*少林寺
2月
*賊王之王
*霍元甲
*大旗英雄傳
*鯊魚燒賣
*神鵰俠侶
3月
*獸心
*追女三十六房
*狼來了
*檸檬可樂
*提防小手
*獵頭
4月
*摩登天師
*卒仔抽車
*五遁忍術
*靚妹仔
*彩雲曲
*幫規
5月
*三十年細說從頭
*賊性
*楚留香之幽靈山莊
*養鬼
*摩登雜差
*神經大俠
6月
*巡城馬
*魔界
*拍拖更
*浣花洗劍
*邪完再邪
7月
*人皮燈籠
*難兄難弟
*奇門遁甲
*拖手仔
*鬼畫符
*廣東靚仔玉
8月
*夜驚魂
*血洗唐人街
*八十二家房客
*如來神掌
*細圈仔
9月
*城寨出來者
*熱浪
*野狼幫
*花劫
*邪咒
*2.5cm
*御貓三戲錦毛鼠
10月
*Friend過打Band
*投奔怒海
*青春1000日
*八彩林亞珍
*小生怕怕
*武松
11月
*黃埔灘頭
*追男仔
*乾隆皇君臣鬥智
*烈火青春
*小子有種
12月
*越南仔
*俠客行
*佳人有約
*人嚇人
*獵魔者

## 1983年
1月
*生死決
*小生作反
*上海灘
*上海灘續集
*車魂
2月
*最佳拍檔大顯神通
*新蜀山劍俠
*星際鈍胎
*少林傳人
3月
*龍騰虎躍
*水晶人
*摧花者死
*鼓手
*血汗金錢
*鹿鼎記
*我愛夜來香
*追鬼七雄
4月
*毀滅號地車
*第一把交椅
5月
*神通術與小霸王
*田雞過河
*第一次
*封神劫
6月
*火併油尖區
*少爺威威
*武林聖火令
*花心大少
*風生水起
*叔侄‧縮窒
7月
*奇謀妙計五福星
*男與女
*摩登衙門
8月
*六指琴魔
*專撬牆腳
*皇帝保重
*家在香港
*瘋狂83
*天師撞邪
9月
*猛鬼出籠
*表錯七日情
*天蠶變
10月
*同線車
*三闖少林
*空心大少爺
*波牛
*暗渠
*打擂台
*害時出世
*魔
11月
*紅鬼仔
*樑上君子
*半邊人
12月
*楊過與小龍女
*花城
*陰陽錯
*日劫
*A計劃
*種鬼

## 1984年
1月
*鐵板燒
2月
*神勇雙響炮
6月
*唐朝豪放女
8月
*伊人再見
*快餐車
9月
*似水流年
11月
*等待黎明

## 1985年
4月
*情逢敵手
5月
*時來運轉
6月
*1/2段情
8月
*夏日福星
10月
*飛虎奇兵
11月
*皇家師姐
12月
*警察故事

## 1986年
1月
*富貴列車
3月
*壞女孩
*冒牌大賊
6月
*最佳福星
*神勇雙響炮續集
8月
*雙龍吐珠
*地下情
11月
*兄弟
12月
*神探朱古力

## 1987年
1月
*衛斯理傳奇
*富貴逼人
3月
*最後勝利
4月
*天賜良緣
*凌晨晚餐
7月
*東方禿鷹
*秋天的童話
*江湖龍虎鬥
8月
*香港小姐寫真
*A計劃續集
*通天大盜
9月
*你OK 我OK
10月
*神奇兩女俠

## 1988年
1月
*應召女郎
*奸人本色
*胭脂扣
*精裝追女仔II
*赤膽情
*情義心
2月
*八星報喜
*飛龍猛將
*富貴再逼人
3月
*中國最後一個太監
*老虎出更
*最佳損友
4月
*過埠新娘
*吉屋藏嬌
*我愛太空人
*猛鬼學堂
*捕風漢子
5月
*繼續跳舞
6月
*旺角卡門
*火舞風雲
*霸王花
*霹靂先鋒
*獵鷹計劃
*靈幻小姐
*南北媽打
7月
*大丈夫日記
*特警屠龍
*神探父子兵
*雞同鴨講
*月亮星星太陽
*求愛敢死隊
*公子多情
8月
*警察故事續集
*三人世界
*黑心鬼
*殺之戀
*學校風雲
*女子監獄
*龍之家族
9月
*城市特警
*天使行動II火鳳狂龍
*皇家師姐3之雌雄大盜
*江湖接班人
10月
*亡命鴛鴦
*鬼掹腳
*天羅地網
11月
*七小福
*亡命天涯
*霸王女福星
*肥貓流浪記
12月
*法中情
*最佳女婿
*最佳損友闖情關
*義膽紅唇
*殭屍叔叔

## 1989年

## 睇埋
*港產片一覽
港產片一覽

呢版列咗唔同年代嘅部分港產片。
----

## 1980年代

## 1990年代

## 2000年代

## 2010年代

## 2020年代
洪文定三破白蓮教

**洪文定三破白蓮教**（，）係一套喺1980年上畫嘅港產片，由羅烈、劉家輝、惠英紅、林輝煌主演，羅烈導演。 

## 出面網頁
* 洪文定三破白蓮教
* 
*
癲螳螂

**癲螳螂**（，）係一套喺1980年上畫嘅港產片，由梁家仁、黃一龍主演，葉榮祖導演。 

## 出面網頁
*
*
蛇形醉步

**蛇形醉步**（，）係一套喺1980年上畫嘅港產片，由元彪、茅瑛、陳龍、馮克安、高飛主演，唐偉成導演。 

## 出面網頁
*
第三類打鬥

**第三類打鬥**（，）係一套喺1980年上畫嘅港產片，由張徹執導，倪匡編劇傅聲、甄妮、李藝民、姜大衛、李琳琳、林珍奇等主演。 

## 出面網頁
*
師爸

**師爸**（，）係一套喺1980年上畫嘅港產片，由周潤發、余綺霞、喬宏、白鷹、王青、姜南主演，余允抗導演。 

## 出面網頁
*
**[http://www.hkcinemagic.com/en/movie.asp?id=1494 師爸]* 喺hkcinemagic.com
*
出錯綽頭發錯財

**出錯綽頭發錯財**（，）係一套喺1980年上畫嘅港產片，由張雷、關海山、陳復生主演，徐二牛導演。 

## 出面網頁
* 出錯綽頭發錯財
*
孤星

《**孤星**》（）係臺灣歌手王傑嘅第四張個人國語專輯，發行日期係1989年8月11號。

## 製作
*全碟監製：陳秀男
*全碟編曲：陳志遠（Track1、2、4 - 7、9 - 10）、Ricky Ho（Track3、8）
*全碟填詞：陳樂融（Track1）、王傑（Track2、6）、丁曉雯（Track3、4、7、8）、Scarano-Donnez.Gomez（Track5）、陳耀川（Track9）
*全碟作曲：陳志遠（Track1、7）、王傑（Track2、4、6）、Ricky Ho（Track3、8）、Scarano-Donnez.Gomez（Track5）、陳耀川（Track9）

## 收錄曲目

## 專輯文案

## 唱片版本
*錄音帶版
*CD版
*黑膠唱片

## 睇埋
*《人在風雨中》
*《流浪的心》

## 攷